text:
Nga 17 March 2018, Katikkiro Charles Mayiga, yali ku luguudo oluyitibwa Sir Apollo Kaggwa mu Kampala, nga ayolekedde essaza Kyaggwe okwetaba mu ntekateeka ye eya Mwanyi Terimba, naasanga omukazi eyali agudde ku kabenje. Katikkiro yayamba omukazi namutwaala mu ddwaliro lye Kawempe. Wabula webyagweredde nga ekibiina ekigatta abasawo mu Uganda (Uganda Medical Association) kigamba nti Mayiga alina okwetonda olw’abasirikale be okukuba omukozi w’eddwaliro awatali nsonga.
Omukazi Mayiga gweyayamba kyategerekese nti Munyankore ayitibwa Mary Kiconco.
Mangu ddala oluvannyuma lwa Mayiga okusimbula okuva e Kawempe, addemu okwolekera olw’e Kyaggwe, akulira omulimu ogw’okukubira Katikkiro pokopoko (amannya gasirikiddwa) yateeka ebifananyi n’ebiwandiiko ebiwaana Mayiga olw’okutwaala omukazi eyagwa ku kabenje mu ddwaliro.
Mayiga olwatuusa omukazi mu ddwaliro nategeeza ensi yonna ku social media
Ate mu banga ttono oluvanyuma lwa Mw. Mayiga okumanyisa ensi yonna nga bweyali ayambye omukazi agudde ku kabenje mu ddwaliro, akulira omulimu gwa pokopoko e Mengo yateeka ebigambo ebivumilira abakozi b’edwaliro lye Kawempe ku mukutu gwa Internet, Bugandatoday.com.
Omukutu gwa Bugandatoday.com gwategeeza nti, “Katikkiro yewuunya nnyo okuba nti wadde eddwaliro lye Kawempe lyatekebwaawo kukola ku balwadde abavudde mu bulwaliro obutono, ate teryalina basawo bakola ku ba bubenje.” Negugattako nti, “Omukozi yekka eyabaddewo y’akola ku reception wabula yabadde mulagajjavu era nga tasobola kuyamba kisingawo.”
Wabula okusinziira ku bubaka BugandaWatch bweyafunye okuva mu nsonda z’abasawo abatendeke mu Uganda, Mayiga n’abasirikale be beeyisa mu ngeri etali ya bugunjufu bwebakuba omukozi omukazi empi nga ali ku mulimu gwe. Era ensonda nezigamba nti obubaka bwa Mayiga bweyatadde ku social media, “pokopoko wa kugema musango omukazi gweyatwaala ku police.”
Obubaka bwa basawo bwannyonyodde nti omuwala akola awatukiirwa (receptionist) bweyannyonnyola Mayiga nti tewali musawo ayinza kuyamba bagudde ku kabenje, Katikkiro kyamujja mu mbeera, nalagira omulwadde akolebweko ku mpaka. Omukozi yagamba nti kyali tekijja kusoboka. Tekinategerekeka lwaki, naye omuwala yatandika okutambula ng’avaawo.
Abakuumi ba Katikkiro, abaali mu byambalo bya magye ga Uganda, kino bakitwaala ng’ekyobulabe ennyo eri Katikkiro. Kwekubuukira omukazi nebamukuba empi, nga bwebamulabula obutaddangayo kumanyiira Katikkiro.
Omuwala yagenda ku poliisi okuloopa Mayiga n’abamagye ge olw’okumukuba.
Ebaluwa y’abasawo erabula Mayiga nti alina okwetonda
Ensonga zeyongera okuwanvuwa nga 8 April 2018, ekibiina ekigatta abasawo mu Uganda (Uganda Medical Association) bwekyafulumya ekiwandiiko ekivumirira eky’abasirikale ba Mayiga okukuba mukozi munnabwe, nga bamulanga obwemage. Mu kiwandiiko kyekimu, abasawo bagamba nti, okugonjoola ensonga eno, balina okufuna okwetonda okutongole okuva mu office ya Katikkiro.
Ekimu ku bintu Mayiga byesookera ddala okukola nga yakafuuka Katikkiro kwekuleeta ekibinja kyabasirikale ba gavumenti ya NRM okumwetoloola buli waalaga. Ekikola kino kyekimu ku bintu ebyaleteera Abaganda abaamu okwekengera nti ob’olyaawo abamuuwa abasirikale abangi batyo alina byeyali abasubizza okubakolera ebiyinza okunyiiza ennyo Abaganda.
Guno si gwemulundi ogusoose Mayiga okukozesa poliisi n’amagye ebya gavumenti ya NRM okutulugunya Abaganda, naddala abavubuka. Eky’okulabirako, mu mweezi guno ogwa April 2018, abasirikale ba Mayiga abakuuma Kabaka bakuba bannamawulire abajja ku misinde gy’amazaalibwa ga Ssaabasajja Kabaka ag’emyaka 63.
Eby’okulabirako ebilara mwemuli bino wammanga:


c: text/html

text:
Ba Nnakyewa abamerica amakumi 47 balayiziddwa mu nteekateeka egenda okuwanira eby’obulamu wano mu ggwanga nga baakusindika..
Omukago ogutaba abakuba ppulaani z’ebizimbe gusabye Gov’t eramula kuno esoosowaze nnyo okukuuma obutonde bw’ensi okusinga okugenda..
District ya Amudat yeetaaga okuzimbwamu eddwaliro waakiri limu eriri ku ddaala lya Health Center Four okusinziira..
Omubaka omukyala owa Kampala Nabilah Naggayi Ssempala alagudde ku kibuyaga alabwa mu kibiina kyabwe ekya FDC..
Okulonda Ssentebe wa district ye Butebo ekisangibwa mu Buvanjuba bw’eggwanga kugenda bukwakku nga bannabibiina ebiwabula Gov’t..
Abantu babiri bafudde ekirwadde kya Chorela ne bannaabwe amakumi 39 nebaweebwa ebitanda mu ddwaliro lye Namatala..
Ba Nnakyewa abamerica amakumi 47 balayiziddwa mu nteekateeka egenda okuwanira eby’obulamu..
Omukago ogutaba abakuba ppulaani z’ebizimbe gusabye Gov’t eramula kuno esoosowaze nnyo..
District ya Amudat yeetaaga okuzimbwamu eddwaliro waakiri limu eriri ku ddaala..
Omubaka omukyala owa Kampala Nabilah Naggayi Ssempala alagudde ku kibuyaga alabwa..
Okulonda Ssentebe wa district ye Butebo ekisangibwa mu Buvanjuba bw’eggwanga kugenda..
Abantu babiri bafudde ekirwadde kya Chorela ne bannaabwe amakumi 39 nebaweebwa..
Omuserikale wa poliisi afiiriddewo mbulaga n’abalala babiri nebavaawo n’ebisago eby’amanyi mu..
Omulamuzi James Eremye Mawanda owa kkooti ya Buganda Road wano mu..
Bannamakerere abalumirirwa Ssettendekero ono ddaaki beekozeemu omulimu oguteekateeka emisinde emibunabyalo mwebagenderedde..
Abadde Minister omubeezi ow’ensonga z’abakozi gyebuvuddeko eyawummuzibwamu mukamaawe Herbert Kabafunzaki byandyongera..
Abazadde bakubiriziddwa okutuukiriza obuvunanyizibwa bwonna obw’ennyingo y’okutemera abaana baabwe omusingi gw’obulamu..
Ministry y’eby’obulamu esambazze ebibadde byogerwa abataka mu district z’ettundutundu lya Karamoja..
Poliisi ya Kampalamukadde ekutte muunabyamizannyo Dan Walusimbi bwabadde agezaako okwetyebeka mu..
Minister omubeezi ow’eby’emizannyo Charles Bakkabulindi ategeezezza nti eggwanga lifiiriddwa omuzannyi abadde..
Ekirwadde ky’omusujja ogumanyiddwa nga Rift Valley Fever ekyalumbe abataka mu Kabale..
Omuzibizi wa ttiimu y’eggwanga ey’omupiira ne URA FC kyaddaaki akomyewo. Savio..
Nga Uganda ezannya omupiira gwayo ogusooka ne Mali mu mpaka za..
Abazannyi amakumi 23 n’abakungu 9 bebagenda okukiirira Uganda mu mpaka za..
Bya Kizindo Lule Olwa leero lwa Kazooba olwa Bbalaza,ennaku z’omwezi ziri..
Bya Kizindo Lule Olwa leero lwa Nagawonye olw’okutaano,ennaku z’omwezi ziri 7th..
Olwa leero lwa Kazooba,Bbalaza ennaku z’omwezi ziri 3rd omwezi guno ogwa..
Bya Kizindo Lule Olwa leero lwa Kazooba olwa Bbalaza,ennaku z’omwezi ziri..
Bya Kizindo Lule Olwa leero lwa Mukasa Olw’okusatu ennaku z’omwezi ziri..
Olwa leero lwa Nagawonye olw’Okutaano ennaku z’omwezi ziri 16th omwezi ogwa..
Omuyimbi ow’erinnya Joseph Maynja amanyiddwa nga Jose Chameleon talabiseeko waabwe e..
Mwanamuwala Shanita Namuyimbwa amanyiddwa nga Bad Black ekkomera alifulumye na nkuba..
Nga bwebaalugera nti lwakwaka nga misana kaakiro tabulamu,n’eby’omuyimbi Robert Kyagulanyi amanyiddwa..
Nga bannayuganda bangi ensimbi ebiro bino zibeekubya mpi nga n’abalala batambula..
Omuyimbi ow’erinnya Betty Mpologoma ddaaki amaliridde n’ayatula nti omukwano gumusuza bubi..
Abanyumirwa emiziki gy’abayimbi abanene ababiri okuli aba Eddy Kenzo n’aba Jose..

robotstxt: allowed

filter: keep


text:
Mwannyinaze Namayega,
Nkulamusiza muto wange era nsubiira byonna bigenda bulungi. Naffe tubadde bulungi okujjako nti obudde butandikiriza okunyogoga mu matobotobo, era ka jacket sikyakaleka waka.
Nga bwenasuubiza, kankuwe bwiino ku nsonga y’amefuga ga Buganda (Buganda Independence) n’amefuga ga Uganda (Uganda Independence). Omulamwa guno mukulu kubanga buli Muganda kirungi abeere n’omukisa okumanya amazima amatuufu ku nsi ye ey’obusika engeri gye yatuuka mu matigga gerimu.
Amefuga ga Buganda
Amazima gali nti Buganda yefuga nga 1 January 1961 era olwa 8 October 1962 lwatuuka nga Abaganda bangi abamanyi nti ensi yaabwe erina n’ekitongle ekikola ku nsonga z’ebweeru (foreign affairs). Ebya 8 October byali bya kiguumaaza (propaganda) okukweeka amazima nti Abangereza batiisatiisa n’okukaka Buganda okwegatta ku mawanga amalala okukola Uganda.
Okutangaaza obulungi, kankuviire mu 1945-1955 nga Ssematalo II (World War II) awedde. Abantu abaali mu matwaale (colonies) g’ensi za Bulaaya (Europe) mu Africa bwebamala okwetegereza ebyaali mu lutalo, batandika okwegugunga n’okukayanira okwefuga (independence).
Mu East Africa, Abangereeza bayagala okugatta amawanga agaali mu Kenya, Uganda ne Tanzania eza leero, bazimbemu ensi emu eya East Africa. Wabula Ssekabaka Muteesa II yakigaana nga 30 November 1953. Yajjukiza Governor Andrew Cohen nti Abangereza baakola endagaano ne Buganda mu 1894 okugiwa obukuumi nga ensi eyetongodde (protectrate). Era Abaganda baali tebakirizza kugikyusa. Muteesa bamukwaata kw’olwo nebamutwaala butereevu mu buwanganguse (exile) e Bungereza.
Bungereza yagezaako okusaawo Kabaka omulala, nga eyambibwaako Katikkiro Paulo Kavuma n’abakungu e Mengo, Latima Mpagi ne Matayo Mugwanya, naye Abaganda ababulijjo bekolamu omulimu nebabalemesa. Abangereza bakomyaawo Muteesa mu July wa 1955 era Kavuma, Mugwanya ne Mpagi bagobwa e Mengo.
Ghana bweyafuna obwetwaaze mu 1957, Bungereza yasuubiza okuta amawanga amalala mu 1960-65. Buganda yasalwo mangu ku nsonga eyo era nga 23 September 1960 Olukiiko lwa Buganda lwayisa ekiteeso nti Buganda egenda kwefuga nga 1 January 1961. Balonda akakiiko era nebalagira Katikkiro Mikayiri Kintu akakulembere okutegeka ekirangiriro ekitongole.
Nga 6 October 1960, Katikkiro Kintu yawandiikira Queen mu butongole okumuteeza nti Buganda esazeewo okwefuga. Abangereza baleeta magye ga Queen e Jinja nawalala era nebatisatiisa okugakozesa ssenga Buganda tebisazaamu. Naye nga 31 December 1960, Olukiiko lwa Buganda era lwayisa ekiteeso ekyasalawo okwefuga. Abakiwagira baali 79, abaakiwakanya 8, ate 1 (Abubaker Kakyaama Mayanja) nagamba nti ye talina ludda.
Buganda yalangirira nti yefuze nga 1 January 1961 era yaweereza abakungu okukola enteekateeka z’okuggulawo ebitebe bya embassy mu Bungereza, Egypt, India ne USA.
Bungereza yasomoozebwa nnyo kubanga yali ebuliddwa eky’okukolera ebitundu ebilara ebyaali ebinafu ennyo nga Buganda egenze yokka. Kyebaava basalawo okukola buli kisoboka okubonereza Buganda, ereme kuddayo kugezaako kubaswaaza.
Banyigirizza nnyo Muteesa ne Mengo bagende okuteesa n’ebitundu nga Ankole, Bunyoro, Acholi, Busoga, nebirara, mu Bungereza. Mu September 1961, emyeezi 8 okuva nga Buganda yefuze, Kabaka n’abakungu be Mengo bagenda e Lancaster mu Bungereza, nga Abangereza bwebabasaba.
Mu Lancestar, ewala okuva awaali Olukiiko lwa Buganda olwalina ennyo omugongo, Abangereza, nga bayambibwaako Emmanuel Bijugo Lumu, Aloysius Darlington Lubowa, Abu Mayanja, Luyimbazi Zaake, ne William Kalema (abamu kubano nga basinziira mu Kampala) basobola okukaka n’okuwubya Muteesa nakiriza nti Buganda yegatte ku balala okukola Uganda. Wadde nga Katikkiro Kintu yagezaako nnyo okukirwanyisa n’okubalabula obulabe obwakirimu.
Kyewuunye Namayega, endagaano ya 8 October 1962 bulijjo gyetumanyi nti yali yakwefuga kwa Buganda, amazima gali nti yali ya kuwanika mikono (surrender agreement). Ekyaddirira ye kawefuube w’okutugumaaza (propaganda), nti Buganda yasalawo kyeyagalire okuyingira mu Uganda. Biringa bino ebya MOU Yoweri Museveni ne Katikkiro Mayiga gyebakaka ku Kabaka Mutebi mu 2013, oluvanyuma nebatandika okutugumaaza nti ebintu bya Buganda ebyabbibwa bikomyeewo.
Okwefuga kwa Uganda
Ebitundu nga 90% obugagga bwa Uganda mu 1962 bwaali mu Buganda era okukulakulana okutono okubaddewo awalala okusinga kuvudde ssente za foreign aid ne bana Uganda okunyaga ebya Buganda nebatwala ewaabwe. Mu ngeri eyo kyetuyita okwefuga kwa Uganda kirabika gwali mukolo gwa Bangereza kukwasa batali Baganda buyinza okumenya Buganda.
Namayega, nze siraba Baganda kyetufunye mu kwefuga kwa Uganda. Mpozzi okuzibula amaaso g’abamu kuffe netutegeera empalana n’obukyaayi balirwaana baffe byebatulinako. Anti okuva mu 1962, tubalwanidde entalo ze mundu n’ezobyobufuzi. Tubawadde obubudamo ne scholarships. Bo mu kutusasula batunyazeko ettaka lyaffe, batusosodde mu mirimu, batulemesa okukola business, batwavuwazza, batuletedde empisa ez’ekigwenyufu, banafuyizza ebika byaffe, ate batutta buli kakisa kebafuna.
Muto wange, bulira abaana amazima nti Buganda yefuga 31 December 1961 era newambibwa mu ndagaano ya 8 October 1962.
Awangaale Ssabasajja Kabaka
Joe Muyanja


text:
Ekiwandiiko#1 » Kafuumuulampawu 27th, 2016, 2:20 pm
BUTAMBALA. Neryo lye Ssaza eryateekebwawo Kabaka katerega (1610--1650). Liri wakati wamassaza amalala, naye abantu baamu be bamu nabe mawokota. Naye e Ssaza lino abe kika kye ndiga baalirya nga obutaka okuva Ku Kabaka katerega,nokutuusa ku Kabaka Mwanga 2. awo ne liweebwa Tayibu Magatto owomussu. abantu baamu bamagezi nga abantu be Mawokota nabo mu Busujju. era e ssaza lino temuli mugga munene ,newankubadde olusozi olunene. Naye ekitundu ekiyitibwa KIWALA ekiriraanye ku mugga katonga, ekyo kirungi nnyo, era walundirwa nente .Edakko waaberangawo abayima aba Kabaka,Magango ne Lukenku, nga be balundira mu kitundu ekyo. naye mu ssaza lino mwasinganga kubeera byalo bya Kitimba ne Kitawulira,
Ebigambo byo wandiise: 105


text:
Ekiwandiiko#1 » Muzigo 2nd, 2016, 12:33 am
SSEBWANA
Ssebwana ye Wessaza afuga Essaza Busiro .Okuva ku kabaka Kimera (1275-1330) Essaza Busiro lyaliibwanga nsikirano.Mugema
ye yalifuganga.Ku mulembe gwa Ssekabaka Chwa 2 Obwami bwessaza Busiro kwe bweyawulirwa ku bwami bwa Mugema obw'Obutaka
Bwe bwamala okwawulwa ku Bwamugemwa ne balonda erinnya Ssebwana okuba erinnya ly'Owessaza afuga Busiro.Omugenzi s.wamala
eyaliko Katikkiro wa Buganda ye Yasooka okuyitibwa SSebwana ng'aweereddwa essaza Busiro.Erinnya Ssebwana lyalondebwa
olw'okujjukiranga Ssebwana Owoolugave eyafuga Obuganda ng'ali mu kifo Kya Kabaka nga kabaka ccwa 1 amaze okudduka ku Namulondo
Ebigambo byo wandiise: 85


text:
Essomabiramu
Essomabiramu' (Biology) ssomo erikwata ku kalonda yenna ow'ebitonde ebiramu. Essomabiramu lirimu ebiti ebikulu bisatu:
- Essomabulamu bwa nsolo → (Animal biology). Muno mulimu essomo lya "essomansolo(Zoology)
- Essomabulamu bwa bimera → (Plant biology). Muno mulimu "essomabimera"(Botany)
- Essomabulamu obusirikitu → (Microbiology)
“Essomabiramu” kitegeeza essomo ly’ebiramu. Essomo lino lyesigama ku butonde bw'obulamu obw'obutaffaali (the cellular basis of living things) , amasoboza agakozesebwa mu mutereezabulamu (the energy metabolism that underlies the activities of life), n’obuzaale obusikirwa buli kiramu okuva mu kizadde oba ebizadde byakyo( the genetic bases for inheritance in organisms).
Essomabiramu(Biology) era kirimu okusoma okweyubula kw’ebikula(the evolution of spieces) n’akakwate k’okweyubula(evolutionary rerationships) akali wakati w’ekiramu ekimu n’ekirala awamu n’ensengeka y’ebiramu eby’enjawulo ku Ensi. Essomo lino linoonyereza ne ku bayologia w’obulamu obusirikitu( microorganisms), ebimera,n’ ensoloplants, era ne kikunganyiriza embeera ya bino eya buli lunaku.
Essomabiramu lyewolako ne mu “essomatomu”(kemisitologia) awamu ne mu “essomabuzimbe”(fizikologia) nga zikozesa amateeka ga sessomo(disciplines) zino ku biramu.
Sessomo lya essomabiramu(biology discipline) lirimu amatabi mangi kategole ez’engezeso(practical) ne eza emigereeso(theoretical). Mu Bayologia ow’engezeso mulimu :
- okuzaalisa ebimera ( plant breeding),
- okutondeka enkola z’okukuuma ebisolo byo mu nsiko (wildlife management),
- sayansi w’obujanjabi(medical science),
- Ebyamalimiro n'okulima ebirime(Agriculture and crop production).
Ate mu kigereso ky'Essomabiramu (theoretical biology) mulimu sessomo (disciplines) nga :
- Okusoma obuzimbe bw’ebiramu( physiology),
- Essomabiziba mu biramu ( biochemistry),
- Ensengekera z’ebiramu (Life taxonomy),
- Entababutondene (Ecology)
- Essomabulamu obusirikitu (microbiology).


text:
Paalimenti elonze abantu bataano okuva mu bukiiko obwenjawulo okwegatta ku kakiiko kayo akakola ku by’okwerinda nensonga ez’omunda mu ggwanga okuddayo e Kasese bunnambiro banonyereze ku kuyiwa omusaayi okugenda mu maaso era mu bbanga lya ssabiiti bbiri zokka, banjulire Paalimenti byebaliba bazudde.
Mu buufu bwebumu, abamu ku babaka ba paalimenti baagala omusinga wa Rwenzururu ajjibwe mu kkomera wakiri akuumirwe awaka we nga enteseganya bwezigenda mu maaso okuzza emirembe mu kitundu.
Paalimenti Ewadde Ekiragiro ku Kasese
Paalimenti elonze abantu bataano okuva mu bukiiko obwenjawulo okwegatta ku kakiiko kayo akakola ku by’okwerinda nensonga ez’omunda mu ggwanga okuddayo e Kasese bunnambiro banonyereze ku kuyiwa omusaayi okugenda mu maaso era mu bbanga lya ssabiiti bbiri zokka, banjulire Paalimenti byebaliba bazudde.


text:
Mu kawungeezi k’olukanu lwa 13 August abasirikale b’amagye ga gavumenti ya NRM bakwaata era...
Nga 13 August 2018 Kabaka Ronald Muwenda Mutebi II, yagaddewo Olukiiko lwa Buganda olw’omulundi...
Abayizi abegattira mu kibiina kya Baganda Nkobazambogo Students Association (BANKOSA) okuva mu masomero agenjawulo,...
Ku lunaku lwa 24 July 2018, Katikkiro Charles Peter Mayiga, yakola nate ebyafaayo bweyayingiiza...
Mu kawungeezi k’olukanu lwa 13 August abasirikale b’amagye ga gavumenti ya NRM bakwaata era nebakuba, n’obukambwe obungi ennyo, bana byabufuzi ba Uganda Abaganda, Bobi Wine Kyagulanyi ne Francis Zaake. Ekyo nga tekinabaawo, basoka kukububa omuvuzi w’emmotoka ya Kyagulanyi, Yasini Kawuma, ekyasi n’afiirawo. Kyagulanyi ne Zaake bakubibwa bubi nnyo ate, wadde Zaake abadde afuna obujjanjabi mu […]
Nga 13 August 2018 Kabaka Ronald Muwenda Mutebi II, yagaddewo Olukiiko lwa Buganda olw’omulundi ogwa 25, ate naggulawo olw’omulundi ogwa 26. Omukolo guno gwabadde mu kisenge ekitongole Olukiiko lwa Buganda mweluteeseza mu Bulange, e Mengo. Omukolo gwambudde gutya? Kabaka yatuuse ku Bulange ng’awerekelwako Nabagereka Sylivia Nagginda. Bweyatuuse, yasoose kuyingira mu woofiisi ye, oluvannyuma yafulumidde mu byambalo […]
Abayizi abegattira mu kibiina kya Baganda Nkobazambogo Students Association (BANKOSA) okuva mu masomero agenjawulo, babadde n’omusomo ogukwata ku bukulembeze obuneetagisa okutuusa ABaganda ku buyinza obujjuvu ku nsi yaabwe mu myaka 25 egijja. Omusomo ogw’olunaku olumu gwabaddewo nga 12 August 2018 ku Cwa II Memorial Secondary School, Namungoona mu Kyaddondo. Baani abasomesezza mu musomo guno? Fred […]
Ku lunaku lwa 24 July 2018, Katikkiro Charles Peter Mayiga, yakola nate ebyafaayo bweyayingiiza Kabaka Muwenda Mutebi II mu kukola omulimu gw’okusuubula amazzi g’okunywa agatundirwa mu cupa. Kino Mayiga yakikolera ku mukolo, ogwali ku Bulange, kweyatongoleza amazzi geyatuuma erinnya Olwendo Kattannyonta. Mw. Mayiga yeyongeerayo nategeeza Obuganda nti Mengo yakola omukago ne kampuni eyitibwa Vero Natural Mineral […]
Ssabasajja Kabaka wa Buganda, Muwenda Mutebi II, yawezeezza emyaka 25 bukya atuuziibwa ku Nnamulondo e Naggalabi Buddo, nga 31 July 1993. Omukolo ogw’ekitiibwa ekingi, gwabadde mu Lubiri lwa Kabaka e Mengo mu Kyaddondo, nga 31 July 2018. Omukulembeze w’eggwanga ly’abAshanti ayitibwa Ashantehene Otumfuo Nana Osei Tutu II, okuva e Ghana, yeyabadde omugenyi omukulu. Abakulembeze abalala […]
Mu kawungeezi k’olukanu lwa 13 August abasirikale b’amagye ga gavumenti ya NRM bakwaata era nebakuba, n’obukambwe obungi ennyo, bana byabufuzi ba Uganda Abaganda, Bobi Wine Kyagulanyi ne Francis Zaake. Ekyo nga tekinabaawo, basoka kukububa omuvuzi w’emmotoka ya Kyagulanyi, Yasini Kawuma, ekyasi n’afiirawo. Kyagulanyi ne Zaake bakubibwa bubi nnyo ate, wadde Zaake abadde afuna obujjanjabi mu
Nga 13 August 2018 Kabaka Ronald Muwenda Mutebi II, yagaddewo Olukiiko lwa Buganda olw’omulundi ogwa 25, ate naggulawo olw’omulundi ogwa 26. Omukolo guno gwabadde mu kisenge ekitongole Olukiiko lwa Buganda mweluteeseza mu Bulange, e Mengo. Omukolo gwambudde gutya? Kabaka yatuuse ku Bulange ng’awerekelwako Nabagereka Sylivia Nagginda. Bweyatuuse, yasoose kuyingira mu woofiisi ye, oluvannyuma yafulumidde mu byambalo
Abayizi abegattira mu kibiina kya Baganda Nkobazambogo Students Association (BANKOSA) okuva mu masomero agenjawulo, babadde n’omusomo ogukwata ku bukulembeze obuneetagisa okutuusa ABaganda ku buyinza obujjuvu ku nsi yaabwe mu myaka 25 egijja. Omusomo ogw’olunaku olumu gwabaddewo nga 12 August 2018 ku Cwa II Memorial Secondary School, Namungoona mu Kyaddondo. Baani abasomesezza mu musomo guno? Fred
Ku lunaku lwa 24 July 2018, Katikkiro Charles Peter Mayiga, yakola nate ebyafaayo bweyayingiiza Kabaka Muwenda Mutebi II mu kukola omulimu gw’okusuubula amazzi g’okunywa agatundirwa mu cupa. Kino Mayiga yakikolera ku mukolo, ogwali ku Bulange, kweyatongoleza amazzi geyatuuma erinnya Olwendo Kattannyonta. Mw. Mayiga yeyongeerayo nategeeza Obuganda nti Mengo yakola omukago ne kampuni eyitibwa Vero Natural Mineral
Mu kawungeezi k’olukanu lwa 13 August abasirikale b’amagye ga...
Nga 13 August 2018 Kabaka Ronald Muwenda Mutebi II,...
Abayizi abegattira mu kibiina kya Baganda Nkobazambogo Students Association...
Ku lunaku lwa 24 July 2018, Katikkiro Charles Peter...
Nga 13 August 2018 Kabaka Ronald Muwenda Mutebi II, yagaddewo Olukiiko lwa Buganda olw’omulundi ogwa 25, ate naggulawo olw’omulundi...
Abayizi abegattira mu kibiina kya Baganda Nkobazambogo Students Association (BANKOSA) okuva mu masomero agenjawulo, babadde n’omusomo ogukwata ku...
Jjo nga 12 April 2018 BugandaWatch yafuna omukisa okwogerako n’omu kubantu abali wakati w’omulimu gwokukola firimu ekwaata ku...
On October 6, 2016, the United States Department of State issues a statement announcing new requirement for photos...


text:
Uganda ekuzizza olunaku lw'ennimi enzaaliranwa olw'omwaka 2017
Emikolo gy'olunaku gyategekeddwa Minisitule y'Ekikula ky'abantu abakozi n'okutumbula embeera z'abantu ng'eno y'evunaanyizibwa ne ku nnimi. Entegeka zonna zaawomeddwaamu omutwe Muky. Ruth Muguta ku lwa Minisitule ng'ayambibwako ebitongole ebisakirira n'okutumbula ennimi ennansi mu Uganda omuli ekya RTI, SIL, Twaweza- Uwezo, ACALAN, n'ebirala. Emikolo gyatandika na kukubaganya birowoozo ku nnimi enzaaliranwa n'abantu mu bitundu eby'enjawulo omuli abaana b'amasomero n'abakulembeze.
Ku lunaku lwennyini ebitongole ebitali bimu byayolesezza bye bikola okutumbula ennimi enzaaliranwa n'oluvannyuma ne wabaawo okukubaganya ebirowoozo.
Akakiiko ka Luganda Lusoga Lugwere ku mukolo guno kaaleese abayizi ba Mafubira Pulayimale okuva e Jinja abaanyumirizza abaabadde ku mukolo emboozi ekwata ku kitundu ky'ewaabwe era emboozi ne bagikyusa mu nnimi ssatu. Akakiiko kaggulawo ekibiina ky'abasomi b'ebitabo mu ssomero lino mu mwaka 2015 era ekigendererwa ky'akakiiko okubaleeta ku mukolo kwongera kwagazisa bayizi n'abasomesa ennimi zaabwe n'okubannyikiza mu kusoma ebiwandiike mu nnimi zino. Ab'e Mafubira okujja ku mukolo baakulembeddwa omulambuzi w’amasomero avunaanyizibwa ku kitundu ky’e Butembe mu disitulikiti ya Jinja mukyala Lydia Namuwaya.
UGANDA EJAGUZZA OLUNAKU LW'ENNIMI ENNANSI (INTERNATIONAL MOTHER TONGUE DAY)
Nga gwe mulundi ogusookedde ddala, Uganda yakuzizza olunaku lw'ensi yonna olw'ennimi ennansi ng'omukolo guno gwategekeddwa akakiiko ka Luganda Lusoga Lugwere Vehicular Crossborder Language Commission.
Omukolo guno ogwajjumbiddwa, gwabaddewo ku Lwomukaaga nga 21 February 2015 mu nnimiro za National Theatre nga gwatandise ku ssaawa musanvu ez'olweggulo.
Omukolo gwabaddeko aboogezi ab'enjawulo okwabadde Dr. Wambi Gulere ng'ayogera ku bukulu bw'ennimi ennansi okugunjula eggwanga eririna empisa, Mw. Charles Muwanga yayogedde ku kifo kya ssaayansi mu nnimi ennansi so nga Muky. Margaret Nankinga ye yasoose okulambulula ebikwata ku kakiiko ka Luganda Lusoga Lugwere.
Aboogezi nga bamaze, Dr. Prosper Nankindu yamulungudde bye baabadde boogedde n'alaga n'ebyetaagisa okukola omuli okwongera okumanyisa n'okwagazisa abantu olunaku luno olw'ennimi, ennimi za Uganda endala okulabira ku Mw. Muwanga zeeyambise ebigambo bya ssaayansi bye yakyusizza mu lulimi Oluganda nabo okubikyusa mu nnimi za Uganda endala kibayambe okuwandiika obutabo bwa ssaayansi mu nnimi zaabwe n'okutuusa obutabo bwa ssaayansi obuwandiikiddwa mu bantu, naddala abasomesa basobole okubweyambisa okusomesa abaana ssaayansi.
Omugenyi omukulu ow'omukolo guno, yabadde Polofeesa Mercy Mirembe Ntangaare okuva mu Makerere yunivasite, eyasiimye aboogezi olw'okuggyayo obulungi obukulu bw'ennimi ennansi mu kugunjula eggwanga eririna empisa ate n'ekifo kya ssayansi mu nnimi ennansi era n'asaba eggwanga lyongere okulambika empisa ze tuyinza okugamba nti zino eggwanga ze litwala nga enkulu ezikulembera.
Omukolo gwabaddeko n'okwolesa ebitabo ebiwandiikiddwa mu nnimi ennansi ng'aba USAID ne RTI okwolesa kuno baakujjumbidde nnyo bwe baalaze ebitabo ebiyigiriza abaana abato okusoma bye bawandiise mu nnimi za Uganda 14. Ekitongole ekirala ekya SIL nakyo kyayolesezza ebitabo byakyo ate ne Mw. Charles Muwanga n'ayolesa ebitabo bya ssaayansi by'awandiise mu Luganda omuli n'ebyo ebikyusa ebigambo bya ssaayansi mu Luganda. Kino kyasanyusizza nnyo abeetabye ku mukolo guno kubanga kyabadde kiyungulula ebizze byogerwa nti ennimi za Afrika tezirina bigambo bisobola kukozesebwa kusomesa ssaayansi.
Essomero lya St. Anne Grace e Nakifuma lye lyasanyusizza abagenyi nga mu nnyimba ze baayimbye mwabaddemu n'ezikubiriza abantu okwagala n'okukuuma ennimi zaabwe kubanga kyabugagga kyabwe. (Ebifaananyi byonna bya Ruth Nakanwagi ne Mutale Ttendo)
(LABA OKWOGERA KW'ABOOGEZI B'OLUNAKU MU BUJJUVU)


text:
Bannayuganda mwenna ababadde beesunze okwetaba mukalulu keekikungo akookwongezaayo emyaka gy’ekisanja ky’omukulembeze w’eggwanga musale malala, anti agaliwo galaga nti NRM eyagala abakulembeze bebitundu bebaba basalawo ku nsonga eno. Okusinzira ku akulira oludda oluvuganya gavumenti mu palamenti era nga ye mubaka omukyala owa disitulikiti ey’e Kasese Winnie Kiiza, agambye nti bagudde mu lukwe lwa NRM okuleta enongosereza mu palamenti nga abakiika ku disitulikiti bokka bebagenda okulonda, era basaliwo abo bebakiikirira.
Home News Amasengejje Akalulu K’ekikungo Kabindabinda


text:
Ebyava mu kunoonyereza ku bitabo ebiwandiikiddwa mu nnimi ennansi mu Uganda bifulumye
Lipoota eraga ebyazuulwa mu kunoonyereza okwakolebwa ku bitabo ebisomebwa abaana abato, okuva mu nassale okutuuka ku kyokusatu nga biwandiikiddwa mu nnimi ennansi efulumye. Okunoonyereza kuno kwakolebwa mu 2014 mu mawanga 11 aga Afrika nga kwali kukulirwa ekibiina kya Research Triangle International (RTI) nga kiyambibwako aba blue Tree Group (bTG) ne African Academy Of Languages (ACALAN).
Okunoonyereza kwali kwagala okuzuula obungi bw'ebitabo ebiwandiikiddwa, ennimi ze biwandiikiddwaamu, omutindo gwabyo, ebiti mwe bigwa, abaabikuba, bbeeyi yaabyo n'ebirala ntoko ng'ekigendererwa kwe kulaba oba biri ku mutindo ogwetaagisa era n'okumanya n'ennimi za Afrika ezirina ebitabo mu nnimi ennansi ebiri ku mutindo ogwetaagisa okusomebwa abaana bano abato.
Wano mu Uganda akakiiko ka Luganda Lusoga Lugwere ke kaakulembera okunoonyereza kuno nga Muky. Pamela Batenga ne Margaret Nankinga be baali abakwanaganya b'okunoonyereza ate nga munnakakiiko omulala Mw. Mutale Ttendo ne Dr. Sam Andema okuva mu yunivasite y'e Kyambogo be baakola okunoonyereza.
Abakugu bagamba nti omwana ayanguyirwa nnyo okuyiga okusoma n’okuwandiika ssinga abeera n’obutabo bw’asoma, awaka w’abeera ne ku ssomero gy’asoma.
Ebyavudde mu kunoonyereza okwakolebwa ku bitabo mu nnimi ennansi biraga nti Uganda erina obuzibu kubanga omuwendo gw’ebitabo bino mu nnimi ennansi gukyali wansi ate nga bo abaana aba nassale kumpi tebalina bitabo bya nnimi ennansi ebibayigiriza okusoma.
Okunoonyereza kuno (Survey of Children’s Reading Materials in African Languages in 11 Countries) kwazuula ebitabo ebiri mu nnimi ennansi 33 eza Uganda. Ennimi ezaasinze okuba n’ebisomebwa abaana abato mwabaddemu Oluganda, Olulugwala (Lugbara) n’Olulahho (Langi).
Uganda yatandika enkola esomesa abaana mu nnimi ennansi okuva mu kibiina ekisooka okutuuka mu Kyokusatu, mu mwaka 2007 ng’egenderera okwagazisa n’okwanguyiza omuyizi okuyiga okusoma ng’atandikira mu lulimi lwe olukozesebwa awaka n’abantu mu kitundu mw’abeera. Kyokka ekimu ku bikyalemesezza enkola eno okuvaamu ebibala eby’omuzinzi ebyali bisuubirwa kwe kuba nti ebitabo by’ennimi ennansi ebyetaagisa okukozesebwa abaana bano abato ebiriwo tebimala.
Okunoonyereza kwazudde nti ebitabo ebiyigiriza abaana okusoma mu nnimi ennansi bikyali bitono ng’ebitabo ebyazuuliddwa mu kiti kino byabadde 786 mu nnimi 33 eza Uganda. Oluganda lwe lwabadde lusinza ebitabo nga lwabadde na 182 ng’ebisinga byebyo ebikozesebwa mu kusomesa mu kibiina.
Ebitabo ebiriwo tebimala kutuukiriza ekigendererwa ky’abaana okuyiga okusoma n’okuwandiika mu nnimi zaabwe. N’ebyo ebitabo ebitono ebiriwo si kyangu kubibunyisa eri abandibisomye kubanga bbeeyi y’okubikuba mu kyapa eri waggulu ate nga ne bannyinibyo tebabissa mu nkola ey’olukale (creative commons) esobozesa abalina obusobozi okubizaaza ne byeyongera okwala.
Lipoota eno eraga nti emu ku nsonga ezivuddeko ebitabo by’ennimi ennansi ebisomebwa abaana bano abato okuba ebitono be bazadde abataagala nnimi zaabwe nga bagamba nti zireeta enjawukana, bbeeyi y’okukuba ebitabo okuba waggulu nayo eremesa okukuba ebitabo naddala mu nnimi ezoogerwa abantu abatono.
(Soma lipoota eno mu bujjuvu mu Lungereza)
Abayizi bannyonnyodde Kabaka ssaayansi w'omubiri mu Luganda
AKAKIIKO KATANDISE OKUSSAAWO EBIBIINA ABAANA MWE BAYIGIRA OKUSOMA OLUGANDA MU MASOMERO
Yiino emmunyeenye ya Kyaggwe
OKWANIRIZA
Nkwanirizza ku mukutu gwaffe guno ogwa Luganda Lusoga Lugwere cross border language commission.
Weegazaanye
AMAWULIRE
- Sep. 20, 2014
-
Abayizi bannyonnyodde Kabaka ssaayansi w'omubiri mu Luganda
- Sep. 11, 2014
-
Batandise empaka mu lulimi Oluganda
- Jul. 23, 2014
-
Akakiiko katandiseewo ebibiina ebiyigiriza okusoma mu Luganda mu masomero
- Jul. 06, 2014
-
Ssekiboobo awadde abasomesa b'olulimi Oluganda ofiisi
- May. 3, 2014
-
Ebyanjula
- Apr. 26, 2014
-
Bafunye omukutu
- Apr. 26, 2014
-
Akakiiko kasazeewo ku nkuluze
- Apr. 29, 2014
-
Asabye Gavt. ku kukulaakulanya olulimi
- Apr. 8, 2014
-
Kaminsona yeeyamye ku nnimi
- May. 3, 2014
-
News in brief
- May. 3, 2014
-
ENGERO ZA BAJJAJJA


text:
Saturday, April 13th, 2019
Nga 13 April 1955, Omuzaana Sarah Nalule Kisosonkole, yazaala omulangira Ronald Mutebi mu ddwaliro e Mulago. Leero lwegiweze emyaka 64 bukyanga Kabaka wa Buganda, Muwenda Mutebi II, azaalibwa. Abakungu be Mengo bategese omukolo ogw’okujjukira n’okujaguza ku lunaku Kabaka lweyazaalibwa, nga gwa kubeea ku ssomero eriyitibwa Ndejje Secondary School, e Ndejje mu Bulemeezi. Biki ebikulu ku bulamu
Tuesday, April 2nd, 2019
Nga 31 March 2019, Omulangira Richard Ssemakookiro, yeetaba ku mukolo gwa baana be ssomero lya Outspan Primary School Namulonge, mu Ggombolola ye Busukuma, Kyaddondo. Ssemakookiro e Namulonge yagendayo mu kiti kya mugenyi omukulu ow’omukolo ogwo, era guno...
Monday, April 1st, 2019
Nga 30 March 2019, omwana w’omumbejja Sewava Serubiri Walungama, yeyali omugenyi omukulu ku mukolo gw’okukyuusa obukulembeze bw’ekibiina kya Baganda Nkobazambogo Students Association (BANKOSA) mu Bbaale Secondary School, Kira mu Kyaddondo. Marvin Mulumba, ye ssentebe omupya eyazze mu bigere...
Tuesday, March 19th, 2019
Nga 3 March 2019, omukulu w’ekika ky’Embogo, Omutaka Kayiira Gajuule, Fredrick Kasibante, era nga y’emukubiriza w’olukiiko lwa Bataka abakulu ab’obusolya mu Buganda, yasinziira Bushenyi mu Ankole, naddamu ekibuuzo ekigamba nti, “Omuganda y’ani?” Kayiira yayitibwa okugenda e Bushenyi...
Monday, March 18th, 2019
Nga 11 March 2019, editor@bugandawatch yafuna obubaka bwa email okuva eri abantu 3 nga basaba wabereewo okubuliriza ku kyebayise “Enteekateeka ya Museveni n’omukazi Omuyitale okuzimba eddwaliro ery’okutundiramu ensigo, emitima, n’ebitundu by’omubiri ebilara okuva mu Baganda bebasse”. BugandaWatch yasobola mangu...
Sunday, March 17th, 2019
Nga 3 March 2019, omukulu w’ekika ky’Embogo, Omutaka Kayiira Gajuule, Fredrick Kasibante, era nga y’emukubiriza w’olukiiko lwa Bataka abakulu ab’obusolya mu Buganda, yatindigga olugendo olwamutuusa ku ttabi lya Kampala International University (KIU) erye Busenyi mu Ankole. Yali...
Wednesday, March 6th, 2019
Nga 6 March 2019, BugandaWatch yafunye amawulire agongera okutangaazanti abakungu be Mengo balemwa okweddiza obutereevu ssente UNESCO zeyabawa okuzaawo enju Bujjabukula, mu masiro e Kasubi, omulimu nebaguwa munywaanyi waabwe Omusoga. Eyaliko omukungu omu e Mengo yategeezezza BugandaWatch nti, “UNESCO yateeka...
Sunday, February 24th, 2019
Nga 11 February 2019, editor@bugandawatch.com yafuna obubaka bwa Email eyaliko omutwe ogugamba nti, “Obudde bwebuziba, oluguudo oluyita mu maaso ga Masengere lufuuka mpuku ya babbi”. BugandaWatch yasitukiramu mbagirawo okubuliriza. Era, oluvannyuma lw’okwogera n’abantu abawerako mu Mengo, obujulizi...
Wednesday, February 20th, 2019
Nga 1 Febuary 2019, Omutaka Gabunga, Ziikwa Mubiru, akulira ekika kye Mmamba, yasinziira mu lukiiko lwe Kika e Kabowa mu Kyaddondo, n’ategeeza nti ekika kiri mu mitawaana olwabamu ku bataka ab’amasiga bagezaako okumenya ennono y’ekika awamu n’obuwangwa...
Wednesday, January 30th, 2019
Nga 20 January 2019, omu ku bakugu abatono ennyo mu kukuba pulaani z’ebizimbe (architects) mu Buganda, Mw. Jonathan Nsubuga, yasinziira ku mukutu gwa Bukedde TV, nagamba nti ekya Mengo okugaana okuta ssente ezetagisa y’ensonga lwaaki kizibu okukakasa...


text:
Bannamakerere abalumirirwa Ssettendekero ono ddaaki beekozeemu omulimu oguteekateeka emisinde emibunabyalo mwebagenderedde okukunganyiza ensimbi Obuwumbi 15 bwebaagala okweyambisa mu kuzimba Makerere University Students’ Centre.
Bano baagala ekifo kino okubeeramu kalonda yenna okwo kwossa ekisenge galikwoleka ekirituuzanga abantu abasukka mu nkumi ebbiri.Dr Nakayiwa Florence ow’eby’enteekateeka ategeezezza nti nteekateeka eno etuumiddwa ‘’Run for your campus’’ yaakubeerawo nga 14th omwezi guno.
Kivvuunuddwa Charles Kizindo
Photo Credit: Makerere University


text:
You are here
Amang'ana amimpi
Ampi ino mu embuwi eya Olusuba. Turi no okuganya mbwe Omwami Katonda aaza okuku-aa amaani no owusiza owua okuigerera amang'ana amayia amangi kandi amalootu agaaza okugera no omwoyo gwao guwa no owuolu no ogasoma lwona ooza okuwona ewiruuzia, okuwarra no okutegerezia amng'ana aga Omwami Katonda. Lwona rino ni iwaga ilootu ino eria oesa okusoma eminayo kiomo oguwoola aa Awasuba waema, Endagano Empia eya Olusuba, ekiiruuzia ekia Yesu, enyembo ezia Awasuba, engerera ezigauke-gauke, eminayo emilootu egia Awasuba alala ne ewintu windi wiona ewingi kandi ewilootu.
Aa Awasuba Waaema
Elijah Abiri
Awasuba waema Euganda ni waaza aa wamenyere nyingeeno. Olumbe olwa omwami Junju nilwo olwagera Awakunta ni warumuka okwema Euganda ni waaza aa wari nyingeeno. Ivuang’ano waazra muwuato owua awakwe waawu Awawaare. Wano waawanga Witewe ni awamunyumba yaae ni Kiboye wamwau waae owaita omwami Junju. Olwa waatuuka kwi Ivwang'ano wagowera kumwalo ogwa Ekiteenyi.
Nikwemao watembula omugizi gwawu Emauta ni Kiboye iye yaemao agia okumenya Ewuigasi. Olwa yatuuka Ewuigasi, yagowera Ekisegi. Nikwemao yawona eriosi ni rivunda mukigiri ekia Awiregi aa yatuukra omugaaka owa omukazi waae yafwa. Kiboye yaa-amba owuiko no omuntu oyo nawuno wawurizania ni Kiboye mbwe Kiboye atoole omwala waae awe omukazi waae. Olwa waamala okuwurzania, Kiboye yareetra wamwawu waae Witewe amang'ana kiomo atuukiire omwala owa aagala okukwa kugere amusuwre emiandu. Witewe yoona olwa yawurra amang'ana aga wamwawu ago, yaganya.
Kuwiriango ewia ema Euganda awalonda Awakunta ni Awakinga. Ono yawanga omugaaka Mwembe na awamunyumba yaae. Wano woona waazra muwuato kiomo Witewe na awamunyumba yaae niwalonda olunyafwa lwawu kandi woona waaza wagowera Ekiteenyi. Ekiagera ni Awakinga woona ni warumuka, ni okulawira okwa walawira ekiti kiawu ekia eng'oma aa Witewe olwa waagenda okuwaworra kiema awaawu Junju waazanga okuwaita. Olwa waawurra mbwe awaawu Junju waatuukiire ekiti kiawu ekia eng'oma aa Witewe kandi Awakinga niwo wawanganga ni wakuba eng'oma eyo, wamanya mbwe niwo awalagre Kiboye ni wamwawu waae Witewe mbwe wasomoke. Kutio owuti wuawamba Awakinga waingirizia mbwe woona waaza okwitwa na awaawu Junju. Waatuukra owuato owuire wafuma ni walonda Witewe na awantu waae.
Nikwemao Awawaare woona waafuma okulonda olunyafwa olwa omugoogo waawu Nyambaya muka Witewe. Waaingira mumaato gaawu wavuga nauno waatuuka Kusigulu, nikwo waezera. Ni waema ao katio waaza watuuka Ewusawakwa. Olwa waema ao katio waaza watuuka Eluzinga aa waatembula emigizi giawu na awandi woona waaza wamenya Ivwang'ano.
Olwa wano waaza, waatuukra ewiriango windi wiona ni wimiire okumenya Ivwang'ano.Wino wiawanga ewiriango ewifwana, Awisokolwa, Awasaamo, Awagimbe, Awakiimba na Awiramba. Awisokolwa woona waema Euganda kandi waaza kia awavuwi. Awasaamo iwo waema Esaamia kandi woona waawanga awavuwi awaagenda-genda mumialo ni wavuwa. Emvwa ziawanga okuria okukaate okwa Awasuba. Awagimbe woona waema Euganda kandi waaza watuukra owumenyo wuawu Kwigulwe ne enganda zindi nizikiari okuuza Ivwang'ano. Awakimba na Awiramba woona guukwa waawu Luwaare yaema Euganda. Luwaare yaema Euganda na awiina waae ni waaza okureeta owukeke okufwania emere no omuunyu ogwa ekisari Eukisingri. Olwa waatuuka kunyanza, enda yatanika okuluma-luma Luwaare nauno waaza ma awiina waae wamugowia Emasisi wamukumra omurro okuuza okumuwitira ni wairana. Ano nio Ng'una Omwisokolwa yamutuukra amutoola awa omuzia waae amukwerezia. Okwemra ao, Awisokolwa na awada awa Awiramba na Awakiimba awatakwezana.
Awakune iwo waaema Tanganyiika asi aaetwa mbwe Rienyi Kowuoyo. Guukwa waawu Murianyi ni Kigunga wamwawu waae waawanga awavuwi awamenyere ampi ne enyanza. Owuire wulala Isamba-samba riagombaka nawo, waizukira ni wari kuwuziwa kungulu. Omuyaaga gwawareeta mpola-mpola nauno guuza guwagowia Ekiseegi. Awantu wano waatanika okugenda-genda ni wagaala asi aa waesanga okumenya geeza. Waaza watuuka Mungeri, kugia Iragwe, nauno waatuuka Eukisingiri. Murianyi na awantu waae iye wasigala Eukisingiri. Ni wamwawu waae Kigunga iye yagia emberi atuuka Gembe. Kino nikio ekietwa mbwe Eukigunga.
Ewiriango windi ewia Awasuba ewisigaale, wiagia wimenya muwialo windi ne ewizinga ewigawukaane-gawukaane kiomo Engooze, Kiwua, Kwiremba, Kwiringiti, Kwitakawiri ni Kibuogi na awandi woona watanyika wagia muwialo windi ewifwana Awendo, Emuhulu, Ewuigase, Suuna, Mululambwe ne ewialo windi ewisigaale. Ekiagera ni watanyika otio no olumbe olwa endoolo olwa waitanga ino.
Kutio Awasuba wari awantu awangi ino kandi wa-ambre ekialo ekikaate. Awasuba na awantu awagezi kandi awasiani awamanyikaane ino.
Ekiiruuzia ekia Yesu 1
Wuno mala no owutanikro owua ekiiruuzia ekia Yesu. Kutio oingiziiwue kugere owarre ekiiruuzia ekia Yesu kiona kandi Katonda akusereke ino.(Igulao asi ano no oagala okukiwarra kiona.)
Epiicha eri entulo eno no owutanikro owua Apirima eya Olusuba. Kutio no oagala okugisoma ku owuliire, igulao asi ano kugere oigerere kandi osome amang'ana amangi agari munsi.
Wano na awagaaka na awakungu awa Katonda yaeta kugere watunzie mu emirimo egia okunogerezia Endagano eya Olusuba. Ano wari enze eya ofiisi eya Suba BTL Project alala na awagalusi awa Endagano.
Guno no omunayo ogwa Noowa ogutorre mu Endagano. Omunayo guno guri ne engerera enyingi kiomo awantu waalowa okuwurra amang'ana aga Omwami Katonda. Igulao asi ano no oagala amangi.
Awavuwi ni wagowa ku ensanyaata no owuato wuawu ni waema okuvuwa. Ivuwa ne endala ku emirimo egia Awasuba wangi wakola kugere watukire amasendi. Ne emirimo egiakolwanga okuemera kale, ni gikiakolwa nawuno reero.
Awavuwi waitire emvwa enyingi mu eriimba, kandi katio wazifumia kugere wagie waziguzie.
Copyright © 2018, Emirimo egia omunwa ogwa Awasuba


text:
Eddwaliro lya Mild May Uganda obwanga bw’okujjanjaba abalwadde b’ekirwadde kya Kityatabaala kati babuzzizza mu kuddaabiriza bali ku ddagala basobole okulitambulirako obulungi ate nalyo libagase nga kino kiddiridde ebibadde bitandise okuwulirwa nti abalwadde bangi balemererwa eddagala abasing olw’eby’endya ebitatuukana nalyo.
Akulira eddwaliro lino Barbara Mukasa ategeezezza nti kati endya y’abalwadde abali ku ddagala ye nsonga nga batandise okutalaaga ebitundu by’eggwanga awali ebbula ly’emmere badduukirire abalwadde n’emmere esaana.


text:
Omu ku bakungu abali ku kakiiko akalondebwa okutegeka empaka z’omupiira gwa masaza ga Buganda mu 2018 alumiriza minisita wa Mengo, Henry Sekabembe Kiberu, okutunza Omukazi Omunyarwanda oluzanya olunaggulawo empaka mu maaso ga Ssaabasajja. Omukungu ono (amannya gasirikiddwa) yanyonyodde omusasi wa BugandaWatch nti, “Kyaddondo ne Ssesse ge masaza gokka agasaaba okutegeka oluzannya luno era Gomba n’amalala go tegaasaba olw’ensonga ezitali zimu. Naye ate Mengo nelonda Gomba.”
Omukungu yategezeezza BugandaWatch nti akakiiko kabwe kalinga ka kigumaaza kubanga kabuliirwa ebintu bimaze okusalibwaawo. Nagamba nti, “Mu mazima ebintu bitambulira ku mululu na nguzi nga bwekiri mu gavumenti ya NRM. Kubanga akakiiko akategeka kali tekannaba nakumaliriza kulambula bisaawe by Ssesse ne Kyadondo, okulaba oba bituukiriza ebisanyiizo ebyatekebwaawo, ye minisita Sekabembe nalonda Gomba, wadde teyasaba kutegeka.
Okusinziira ku kunonyereza kwa BugandaWatch okumaze ennaku 8, kizuuse nti okusalawo kwa Sekabembe okuwa Gomba kyava ku baasa ya ssente enzito omukazi Omunyarwanda ayitibwa Robina Gureme Rwakoojo gyeyaleta e Mengo. Okusinziira ku nsonda ezesigika e Mengo, Omukazi Omunyarwanda ono yeyama okusasulira entegeka z’emikologyonna senga Mengo eguleeta e Gomba. Ne Mengo neyeyama nti Katikkiro, Sekabembe ne kalabalaba w’omukolo bagenda kukozesa emikisa gyonna okwogera mu maaso ga Ssabasajja nti Muky. Rwakoojo muwulize nnyo eri Kabaka era ayambye nnyo mu ntegeka z’emikolo.
Robina Gureme Rwakoojo, eyafumbirwa omusajja ateeberezebwa okuba omutooro, ye MP akiikirira abakazi ba Gomba West mu paliamenti ya Uganda. Kimanyibbwa wonna mu Gomba nti omukazi ono, abantu bamukyaawa nnyo olw’okuwagira n’amaanyi ekiteeso ky’okujja ekkomo ku myaka omuntu okwesimbawo kubwa pulezidenti bwa Uganda.
Naye ate mu kiseera kekamu, okufanana ng’Abanyarwanda abalala bonna abafuga Abaganda okuyitira mu paliamenti ya Uganda, Rwakoojo talina buzibu kufuna sente za kugula buwagizi oba kintu kinene nga omukolo gwa Kabaka ogw’okuggulawo emipiira gya masaza. Era nga kuluno, yaguze omukolo guno okuva ku Mengo nga ekigendererwa kuwooyawooya bantu be Gomba nga abalaga nti alina enkolagana enekusifu ne Mengo, ob’olyaawo ne Kabaka.
Ensonda BugandaWatch gyeyasase amawulire ku nkolagana ya Rwakoojo ne Mengo zigattako nti, wadde omukazi Omunyarwanda yeyamye okusasulira bageti y’omukolo, abakungu be Mengo era bategeka okugya sente entongole ez’okutegeka okuva mu Ggwanika lya Buganda bazikozese ku bilara, nga bwegwali ku kuggalawo emipiira gy’Ebika e Bulemeezi mu 2017.
Ebaluwa Kweeba gyeyawandiikira Katikkiro nga 15 March 2018
Nga 15 March 2018, omwami we ssaza lye Ssese, Kweeba, Father Christopher Walusimbi, yawandikiira Katikkiro, okwemulugunya byeyali awulidde nti Gombe etaavuganya kutegeka luzannya oluggulawo empaka z’ompiira gwa masaaza ate ye yali elondebbwa. Wabula obubonero bwonna bulaga nti sente za Rwakoojo zawangula kubanga amawulire okulanga okutongole kulaga nti oluzannya oluggulawo emipiira gya masaza lugenda kubeera Kabulasoke, Gomba, nga 23 June 2018.


text:
Abatuuze be Kawuga mu district ye Mukono bakeeredde mu kiyongobero bwebasanze omuserikale omukuumi owa kampuni ey’obwannannyini ategeerekese nga James Tumwebaze Okira ng’afiiridde mu nnyumba mwabadde asula.
Abatuuze bategeezezza nti ono abadde ne munne Peter Odomel bwebabaddenga basula wabula ng’entakera babaddenga bagugulana olutata ekiraga nti ye yamusse ye neyeemulula.
Aduumira poliisi e Mukono Ibrahim Batasi akakasizza okuttibwa kw’omusajja ono nga n’okuwenja omutemu bwekugenda mu maaso.
Kivvuunuddwa Charles Kizindo
Photo Credit: World Atlas


text:
Ekiwandiiko#1 » Kafuumuulampawu 28th, 2018, 6:17 pm
PPOOKINO
Y'afuga essaza Buddu, era gwe Mutuba ii (omuto ) mu Bwakabaka bwe Buganda.Ssekabakaa Jjunju ye yawangulira ddala ensi y'e Buddu okugigya ku kabaka w'e Bunyoro.Ssekabaka Jjuju Buddu yagiwangula bwati;
Awo olwatuuka omulangira Kattakkesu n'ava mu kyalo kye Ssakabusolo ekiri mu Mawokota n'agenda akyala e Nakibanga e okumpi n'e Nkozi .Bwe yali ali eyo ne bamubuulira nti ente eziri e Buddu zeerya zokka emikira.Kattakkesu bwe yamala okuwulira obugagga bw'ente obuli mu Buddu teyalwa nagenda abitegeeza kabaka Jjuju.Jjunju naye olwawulira obuggaga bwe'nte obuli mu Buddu teyalwa n'asitula eggye ddene n'agenda okulwana n'Abanyoro abaali mu Buddu.Luzige Owendiga ye yali Omugabe.omulangiraKattakkesu naye yatabala era yagenda ne mwannyina,omubejja Batenga kabaka n'eggye lye bwe baatuuka ku katonga baasanga amazzi gayitiridde obungi nga tewali we bayinza kusomokera.Abatabaazi ba Jjunju ku katonga baatuukako nga bali mu nnyiriri ssatu .Era ku nnyiriri ezo ab'edda kwe baggya enjogera zino;
1.Basimbye lwa kasota ,ng'olwe Buganga
2.Ekiri e Njeru, kifumba mutuku
3.kibembemugeru ,ng'olwe Kakubansiri
kabaka Jjuju n'abantu be baali bakyali awo amagezi agasomoka katonga nga gakyababuze ne balaba omusajja omuvubi ng'asomoka Katonga okuva ku ludda lw'e Buddu okulaga gye baali .Omusajja oyo eyayitibwanga Muguta yabeeranga Birongo mu Buddu.Abaganda bwe baalaba Kajabaga ,ne bamuyita era ne ba
Ebigambo byo wandiise: 221


text: Ssaabaduumizi wa poliisi Okoth Ochola, asisinkanye abasunsuzi bamawulire mu ggwanga nekigendererwa kyokulongoosa nokulambulula enkolagana ya poliisi ne bannamwulire ezze ewenyera mu bbanga eriyise Bannamwulire baloopedde ssaabaduumizi omuggya ono ebizibu nemiziziko byebasanga mu ntambula yaabwe ne poliisi omuli okutimpulwanga olutatatadde, okukwekebwa amawulire agenkizo gebeetaaga ate n’abakungu ba poliisi okwepenanga bannamawulire mu kiseera mwebabeetaagira Ochola mu kubaanukula abakaasizza nti waakukokoma ku basajja be abafuuse bakaggogo abasusse okuleeta olukunya ku bannaamawulire ekikkakkanyizza obukugu bwa bannamawulire Boogedde ne ku nsonga eziwera ezeekuusa ku byokwerinda


text:
President Yoweri Museveni ayatudde ensonga eyamulondesa Betty Kamya ne Florence Nakiwala Kiyingi ku bwa minisita ate nga ba ludda oluvuganya gavumenti.
Museveni asinzidde Kawempe n’annyonnyola nti abakyala abo bombi yabazuulamu ebirabo eby’enjawulo, ate nga bantu bakozi, era abalinamu essuubi nti baakuweereza bulungi.
Ekya president okuwa abakyala abo bombi obukulu kyewunyisa bangi, era na buli kati ensonga eyo buli omu agyogerera bubwe.
Museveni Ayogedde Ekyamulonza Kamya
President Yoweri Museveni ayatudde ensonga eyamulondesa Betty Kamya ne Florence Nakiwala Kiyingi ku bwa minisita ate nga ba ludda oluvuganya gavumenti.


text:
Abatuuze be Kawuga mu district ye Mukono bakeeredde mu kiyongobero bwebasanze omuserikale omukuumi owa kampuni ey’obwannannyini ategeerekese nga James Tumwebaze Okira ng’afiiridde mu nnyumba mwabadde asula.
Abatuuze bategeezezza nti ono abadde ne munne Peter Odomel bwebabaddenga basula wabula ng’entakera babaddenga bagugulana olutata ekiraga nti ye yamusse ye neyeemulula.
Aduumira poliisi e Mukono Ibrahim Batasi akakasizza okuttibwa kw’omusajja ono nga n’okuwenja omutemu bwekugenda mu maaso.
Kivvuunuddwa Charles Kizindo
Photo Credit: World Atlas
Omuserikale wa poliisi afiiriddewo mbulaga n’abalala babiri nebavaawo n’ebisago eby’amanyi mu kabenje akagudde ku nkulungo eyabbulwamu erya Gaddafi ku luguudo olwakazibwako Kyabazinga mu kibuga Jinja nga mmotoka Lukululana Number ZC 9669 y’etomedde abantu ababadde batambulira ku pikipiki Number UDV 316V.Afudde ye Corporal Stella Angupalu n’abalutonze kubaddeko;Private Joseph Musisi ne Richard Kutosi.
Kivvuunuddwa Charles Kizindo
Photo Credit: WordPress.com
Omuserikale eyafiirwa abantube bwebaasasirwa amasasi muserikale munne eyakoleranga mu nkambi ya poliisi e Makindye amale atte abantu omusanvu mu mwezi gwa Ssebaaseka Ogw’omukaaga omwaka guno awazeewaze Gov’t n’agikuba mu mbuga z’amateeka ng’ayagala aliyirirwe Obuwumbi Bubiri bulambirira olw’okufiirwa mukyalawe n’abaana baabwe babiri.
Ono ategeerekesenga Kisenyi Israel ayise mu bannamateekaabe aba Nuwagira,Tusiime and Company Advocates bwategeezezza nti Sgt Isaac Obua eyakoleranga mu kkeberero ly’eddwaliro lya Makindye Health Centre III awatali kukyokoozebwa wadde okuwenyezebwako omuntu yenna yatunuza omudumu gw’emmundu mu b’omu makaage n’abatta nga mpaawo mbulubujju yonna.
Ssaabawolereza wa Gov’t aweereddwa ennaku 15 abeerenga amalirizza okuteekayo okwewozaako kwa Gov’t.
Kivvuunuddwa Charles Kizindo


text:
Ekiwandiiko#1 » Kafuumuulampawu 16th, 2016, 12:10 pm
Nga bwetwategezeddwa mu kusooka nti katikkiro yoyo omwegezi asangibwa awaka atikiddwa obuvananyizibwa obw'okukulira emikolo gyonna egikolebwa mu maka
ago anti yaba akikiridde taata n'abantu abalala. Kale nno kyandibadde kirungi ng'amanyi bingi ebikwata ku maka ago gaba akikiridde kubanga aba aliwo ku lwa Taata
1. Alina okuba nga manyi bulungi okukuuma obudde.
2. Nga manyi bulungi ekika kya kikiridde, ekya Taata ,Maama, n'abalala.
3.Alina okuba nga ayambadde engato nga nkube bulungi neddagala.
4.Talina nnyo kukaliga bako nga batuuse mu lunyiriri ebweru.
5.Alina okuba nga agendera kwebyo Taata byaba yamugambye
6 Teyandiyisiza walina kukoma
7.Alina okuba nga ekye ssente sikyakulembeza.
8.Alina okuba nga alambika bulungi ensonga ezamutumiddwa
9. Yewale okukwatira essimu mu bantu.
Ebigambo byo wandiise: 115


text:
- EDDAGALA EGGANDA
1. Omujaaja guwonya olubuto
2. Ekisubi kiwonya olubuto
3. Akeeyeeyo kati akamera mu lujja. Akeeyeeyo okakamula n'okanaaba mu mutwe negulekeraawo okukuluma n'okukubobba
4. Ebbombo oliyenga n'olinaaba mu nkwaawa. Liwonya olusu lwakaabuvubuka n'ensu endala ezeesittaza
5.Omwetango oguyenga n'onaaba newegobako ebisiraani; linaabibwa ng'oli yakava mu kkomera.
6.Kayaayaana. Okanaaba n'okamansa newookolera. Abantu bakuyaayaanira buli w'ogenda.
7. Omululuuza muti oguliko ebikoola by'oyenga n'onywa era n'owona omusujja.
8. Ekigaji kikolo ekiliko amatabi. oddira ettabi limu n'olisalasala n;oliteeka mu seppiki. Oyiwamu amazzi n'ossaku ssigiri. Bwegamala okutokota eseppiki ogisa wansi n'ewola oluvanyuma n'otulula amazzi g'ekigaji n'onywa ggama musera.
9. Bu Nnakasero bulinga nsigo za nsujju naye obumu bwefaananyirizaako amajaani. oddira ekijiiko kya ccaayi kimu (tea spoonful) n'okiteeka mu ggama y'amazzi agookya noonywa.
10. Amajaani amangi(ebigiiko nga bina) ogatabula mu mazzi agookya noonywa. Eddoboozi eriba libuze lidda bunnambiro.
11. Ensigo z'ensujju zebayita ebiryo zikazibwa, nezisiikibwa. Ziwonya endwadde nga kookolo w'ensigo z'abasajja, entunnunsi, okulongoosa enseke z'omusaayi beppo n'ebirala ebigwa mu kkowe eryo
12. Ebikoola bya ffene ne avocado bw'obifumba n'obirya biwonya ekifuba n'olukololo.
13. Ekiralankwa kifumbibwa nekinywebwa abakyala abali embuto
14. Budaala siini anywebwa ku ccaayi era awonya olubuto olwegugunga
15. Taaba omuganda ateekebwa mu mmindi naafuuweetebwa okutta ekiwuubaalo
16. Ssere awonya amabwa. Ebikoola bya ssere bikamulwa amucuuzi oguvaamu neguteekebwa ku mabwa.
17. Ebikuta by'emucungwa biteekebwa ku mmazi agookya ennyo. Omukka oguvaamu gusikibwa mu nnyindo okuwonya ssenyiga.


text:
Ekiwandiiko#1 » Mukutulansanja 23rd, 2018, 3:00 pm
Akabbiro: Kabbokasa. (Kabbokasa kitegeeza nti tebakwasibwa kibbo kyereere omutali kantu.)
Ekika kino kirina ebifo ebikulu eby'obutaka. Ekifo eky'olubereberye kiyitbwa Kisuza, kiri kumpi ne Kikoma mu Ssaza Buwekula. Eky'okubiri ye Kiziba, nakyo kiri mu Buwekula.
Jjajja w'Aboolukato ab'oku butaka bw'e Kisuza ye MAGUNDAA. Magunda yava ku kyalo Buyinka, mu ssaza Ssingo, n'agenda e kisuza.
Bano be baana ba Magunda
Kaawa
Kijaagiza
Abaana abo nabo baazala abaana banji. Bombi wamu baazaala abaana ng'amakumi abiri.
Magunda ne batabani be ne bazzukulu be abasinga obungi baaziikibwa ku butakka bwabwe e Kisuza, okumpi ne Kikoma mu Buwekula.
Omukulu w'Aboolukato ab'e Kisuza kaakano ayitibwa LYONGERA. Omulimu gw'Omutaka Magunda ku Kabaka gwali gwa buweesi.
Omukulu w'Aboolukato ab'e Kiziba ye NYAKAANA. Nyakaana okuzimba ku lusozi mu Buweekula yava mu nsi y'Ankole mu kifo Mpololo.
Omulimu omukulu gwe yakoleranga Kabaka w'Ankole gwali gwa kulunda nte, ogwokubiri gwali gwa busawo. Nyakaana yazaala abaana babiri: Rwabibi ne Rwawire. Rwabibi yazaala
abaana mukaaga
1.Makanaga
2.Magala
3.Bagandanswa
4.Lubyayi
5.Byomere
6.Tibihike
Omutaka Nyakaana bwe yafa n'asikirwa muganda we Bagandanswa. Bagandanswa bwe yafa n'asikirwa muganda we Nseerikomawa. Nseerikomawa bwe yafa n'asikirwa mutabani we Malungu.
Nyakaana ne baganda be yajja nabo okuva mu Ankole ne batabani be bazzukulu be abasinga obungi baazikibwa ku Kiziba.
Ebigambo byo wandiise: 213


text:
Obuwanguzi bwa Trump, kiki ekyokiyiga eri Bannauganda ne Africa?
Essomero eggaddwa, ebyokwelinda byongezeddwa
Butegezaaki mu byobufuzi bw'eggwanga
Ebigenda mumaaso mu paalimenti
Emirimu gisanyaladde mu paalimenti, ababaka tebakyateesa, kino kivudemu ki?
Omubaka Ssekitoleko atandise kawefube kiki kyolengera?
Kiki ekiviriddeko abanene okulwaanagana
Ebbugumu mu musango gwa Kayihura, Kirengeza ggwanga gyelilaga?
Museveni e Nakawuka, abasawo abagobye Ensonga Z'enkyankwanzi Ensonga za Muhanga
Kiki kyoyiga mukigenda mumaaso ? -Ebokuwa bamusiga nsimbi sente -Olusinkano lw'aba minisita -Olutalo e South Sudan
12Page 2 of 2


text:
OLUNAKU OLW’EKKUMI N’OMWENDA:OKUKUNGANIRA AWAMU.
Katonda nze angasse naani?
Ng’ogasse ku kukuza omukwano gwo ne Mukama waffe, kino kifuule ekikulu ekisookerwako nti olina okukwatagana n’abakkiriza abalala.
Ebibinja eby’abakkiriza oba amakanisa gajja oba bijja mu ngeri nnyingi zebitegekeddwamu. Biva kw’ebyo ebibinja ebitonotono ebikungaana mu ngeri y’okwekusika mu bitundu engeri y’okukungaana gyetakirizibwa, okutuuka ku makanisa obwaguuga agatuuza enkumi n’enkumi z’abakuristayo. Ekanisa entuufu era nga nnamu, zamaanyi era nga zitemye empenda ennungi, zeezo eziri mu ntekateekateeka ya Katonda yennyini ey’ebiseera bino.
Noonya ekanisa eyolesa enkola wamu ne neyisa ezigobelerwa mu kukungaana kw’endagaano empya nga bwe kinnyonyolwa mu Bikolwa by’Abatume 2:42. Waliwo ensonga enkulu nnya ezabazaamu amaanyi nga ekanisa, n’ebakula mangu ate n’ebasaawo omugundu ogw’ewunyisa.
· Okuyigirizibwa ky’abakumira nga banyweredde mu njigiriza entuufu.
· Okukunganira awamu kwakuma omuliro mu mukwano, okusinza okuzinganamu amaanyi era wamu nobuvumu.
· Okumenya emigaati n’okuliira awamu, kya tegezaanga nti balina nabo okukikola bwebatyo n’ewakka.
· Okusaba okw’awamu kwa laganga okwesigama ku Katonda ku lwa magezi, okulungamizibwa wamu n’amaanyi.
Kati olwo mutendera ki gw’ozaako mu ku kungaana nga omukristaayo? Osobola okusaba Katonda okugatta n’abantu ye balonze sekinoomu oba mu bibinja ebinene. Obunene si kyekikulu, naye enjigiriza ennungi wamu n’okusomesebwa by’ebisinga. Beera mwanjulukufu eri embeera ezitali z’abulijjo ezijja gy’oli. Emyaka minji mu makka gaffe, twakyaliranga amaka amalala. Abaana baffe bayagalanga nnyo enkungaana zino, ez’atekebwatekebwanga nga z’efananyirizibwako n’enkola eyali mu kanisa eyasooka eyogeddwako waggulu. Olwaleero, wonna mu nsi, amakanisa mangi amapya gatandikawo olw’okwagala okuyingira mu byetaago eby’enjawulo eby’abakkiriza abakalokoka. Emu kw’ezo yandiba nga yentuufu gy’oli.


text:
BAZUUKULU BA BUGANDA RADIO INTERNET.COM 88.8/89.2
OMUZIRO:NKIMA
AKABBIRO
KAMUKUUKU
LU.
OMUTAKA
MUGEMA.
OBUTAKA
BBIRA.
ESSAZA
BUSIRO.
OMUBALA:
Talya nkima
senya enku
twokye ennyama. Mugema bwafa tutekako mulala
OMUZIRO
NKULA.
KABBIRO
Obutiko bwa Nakasogolero.
OMUTAKA
MUWANGI.
OBUTAKA
LWENTUNGA
ESSAZA
BUDDU.
OMUBALA:
WANKULA SSEJJEMBE LIMU TAKYUKA
Bya KIZITO MUSOKE
MINISITA omubeezi avunaanyizibwa ku butonde bw’ensi, Flavia Munaaba Nabugere, agenze buku¬birire e Muyenga awali ekivundu ekisaanikidde ekitundu n’atuula n’abakulembeze b’ekitundu ne bayisa amateeka amakakali aga¬naayamba okunogera ekizibu kino eddagala.
Olukiiko luno olwatudde ku Muyenga Community Hall, ku Lwokuna lwetabiddwaamu n’abakungu okuva mu bitongole nga KCCA, National Water n’ekya NEMA, ekivunaanyizibwa ku kukuuma obutonde bw’ensi.
Olukiiko lwakubiriziddwa, Yasin Omar, ssentebe wa LC 1, owa Muyenga Hill. Minisita yennyamidde olw’ebitongole bya gavu¬menti eby’enjawulo okuba nga biremeddwa okukolera awamu okulwanyisa abantu abazimba mu ntobazzi.
Yanenyezza KCCA okuwa abantu pulaani z’okuzimba mu ntobazzi. Minisitule y’ebyettaka y’efulumya ebyapa ku ttaka ly’entobazzi ate ekitongole kya NEMA kiwa abazimba ebbaluwa ezibakkiriza okuzimba mu nto¬bazzi kuno gattako ekitongole ky’amazzi ekya National Water, ekitafuddeeyo ku kukuuma ettaka eririna okulekebwayo nga tonanatuuka ku mazzi.
Abakulembeze ba LC okuva mu bitundu by’e Bugoloobi ne Bukasa ebisinze okukosebwa baategee¬zezza minisita nti wadde bulijjo embeera ebadde mbi, mu kiseera kino olw’okuba ng’omusana gwase nnyo, beesanze ng’amazzi tegakyasobola kutambuza bikyafu ebitambulira mu mwala ekivundu ne kyeyongera.
Ssentebe Yasin yagambye nti, baasazeewo okutandika kaweefube w’okuggya abantu mu ntobazzi gavumenti enaatandikira awo. Kaweefube waabwe ono baamutuumye ‘Bukasa - Bu¬goloobi Wetland Relocation.’
AMATEEKA GE BAAYISIZZA
1 Bannannyini mayumba agali mu ntobazzi bagenda kutandika okuwa omutemwa buli mwezi era ssente ze banaasonda, gavumenti kw’egenda okwongereza okugulira abatuuze bano ekifo ekirala gye banaasengukira.
2 Abakulembeze bagenda kukola ebikwekweto nju ku nju , nga bafuuza buli mutuuze alage kaabuyonjo ye. Abanaasangibwa nga tebalina, bagenda kuweebwa ebibonerezo omuli n’okugobwa ku kyalo.
3 Abalimira mu lutobazzi, balagiddwa okukuulayo ebirime byabwe mu bwangu.
4 Abazimba amayumba nga tegasussa ffuuti 200 okuva ku nnyanja, bayimirizibwe. Ate abazimba nga tebasussa mmita 100 okuva ku mwala gwa Nakivubo bayimirizibwe.
5 Aba LC tebagenda kuddamu kuteeka mukono ku ndagaano yonna egula mu ntobazzi. Ebyapa by’abo abaagula mu ntobazzi, minisita alabe nga bisazibwamu.
6 Minisita yalagidde ekitongole kya KCCA okuteekawo olusalosalo olwawula ekitundu ekitakkirizibwa kukoleramu kintu kyonna n’abantu kye bakkirizibwa okusengamu.
Minisita yagambye nti amateeka gano singa tegassibwa mu nkola, eggwanga lyolekedde okufuuka eddungu kubanga mu kiseera kino ennyanja evunze, nga yeetaaga okutaasa mu bwangu okusinziira ku mbeera y’omugga gw’e Nakivubo nga bwe guli. Kibi nyo okutabula amazzi amabi namalungi awamu.
African Traditional Revenue and Taxation:
Money in dollar bills seized from a home of the Commissioner General of the Tanzania Revenue Authority is pictured down: Over 20 bags of it:
OBULANGO
Oluguudo Lwa Kabaka Njagala, Mubweenyi
bw'enju ya Kisingiri ewa Musolooza.
Telephone::
Ssentebe - 256 712845736 Kla
Muwanika -256
712 810415 Kla
UGANDA.
Email Links:
info.bazzukulu
babuganda
@gmail.
com.
OMUZIRO:
NKEREBWE
AKABBIRO
Kikirikisi-Mmese etera okuzimba mu kitooke.
OMUTAKA
KIDIMBO.
OBUTAKA
BUDIMBO.
ESSAZA
SSINGO
OMUBALA:
Nkerebwe nkulu esima nga eggalira
Olukiiko lwa Buganda lwanjudde embalirira ya buwumbi 7
PHOTO BY ERIC DOMINIC BUKENYA
Posted Friday, May 27 2016
The book titled The Brave King, revisits the stories of Muteesa’s exiling, first between 1953 and 1955, and again from 1966 to 1969 when he died in London. The author, Mr Patrick Makumbi, drew from the documents preserved by his father, 99-year-old Thomas Makumbi, who was an official at Mengo, Buganda’s power capital.
“I was very happy to write the preface to this book,” Kabaka Mutebi said, adding: “It will help the readers understand what Kabaka Muteesa went through in those days.”
When Mutesa was exiled in 1953, the older Makumbi, the father of the author, led a team of six Buganda officials to negotiate with the British about the king’s return to Buganda, which was secured in 1955. The other members of the team were Mr Apollo Kironde, Mr Matayo Mugwanya, Mr Amos Sempa, Mr Eridadi Mulira and Mr Ernest Kalibbala.
Kabaka Mutebi, while officiating at the function, called on more people to document what they saw during those days, saying “it is a good thing” that some of those who witnessed or participated in the events are still alive. Muteesa himself wrote about the period in question in his autobiography, The Desecration of my Kingdom, and Kabaka Mutebi’s endorsement of Mr Makumbi’s new book will be seen as an extension of the kingdom’s bid to manage the narrative.
Mr Apollo Makubuya, Buganda’s third deputy Katikkiro, at the launch held at Bulange-Mengo said there have been attempts to misrepresent history by “those who do not like us”.
Accusations and counter accusations of betrayal between Buganda Kingdom and Obote are rooted in a rather happy start, when Buganda’s party Kabaka Yekka (KY) teamed up with Obote’s Uganda People’s Congress to defeat the Democratic Party and form government at independence in 1962.
But the two centres of power soon quarrelled violently and were involved in what many have regarded as a critical turning point in Uganda’s history. The army, on Obote’s orders, stormed Muteesa’s palace on May 24, 1966, killing multitudes and forcing the king-president into exile.
Mr Makubuya said his grandfather was among those killed during the attack, an occasion the kingdom commemorates yearly on May 24. He said in addition to explaining how Buganda and Muteesa suffered during that period, Mr Makumbi’s book will clarify a number of other issues, including how colonialism thwarted Buganda’s development efforts.
He said Buganda stiffly resisted colonialism and the demands of colonial governor Andrew Cohen in particular, to the extent of winning a court case in London against the exiling of Muteesa. In all its efforts, Mr Makubuya said, Buganda was consistently seeking autonomy, and that the kingdom can “never” lose sight of this objective.
Mr Makumbi, the author, said his father could not attend the launch due to old age.
The publication of the book was financed by Dr Colin Sentongo, who said at the launch that KY, which ceased to exist in the 1960s, is the only political party he has ever belonged to.
The fathers of Mr Makumbi and Dr Sentongo met with Muteesa as students at Kings College Budo, from where, Mr Sentongo said, the three men forged a life-long friendship. It is probably much for this reason that Kabaka Mutebi warmed up to Mr Sentongo and Mr Makumbi at the launch.
emukiibi@ug.
nationmedia.com
Fiscal Budget y'Ensi Buganda ebiro bino
Jul 07, 2014
Bya DICKSON KULUMBA
OMUWANIKA wa Buganda, Eve Nagawa Mukasa
asomye embalirira y’Obwakabaka bwa Buganda eya 2014/2015 ya buwumbi 7 (7,411,638,600/-) .
Embalirira eno eri wansi w’omulamwa 'Okwolesebwa n’Ebigendererwa' egendereddwamu okutumbula enkulaakulana okuli; okumaliriza Amasiro g’e Kasubi ne Wamala, Masengere, okulongoosa Ennyanja ya Kabaka, okussawo etterekero ly’ebyedda, okukulaakulanya ettaka ly’e Kigo ne Makindye 'State Lodge', okuzimba olubiri lw’omulangira Juma Katebe, okuzimba olubiri lwa Namasole, okuddaabiriza embuga z’Amasaza wamu n’okuzimba eddwaliro ly’abakyala.
Nagawa yagambye nti ensimbi zino zisuubirwa okuva mu Buganda Land Board, Amasomero, Minisitule ez’enjawulo, mu bupangisa, amakampuni g’Obwakabaka, ebitongole ebigaba obuyambi n’obuwumbi buna okuva mu Gavumenti eya wakati.
Ng’ayogera mu lukiiko luno, Katikkiro Charles Peter Mayiga yasabye abantu okutambulira ku kiragiro kya Kabaka eky’abantu okujjumbiro ebifo by’obulambuzi era n'ategeza nti pulojekiti zonna Obwakabaka ze butandiseeko ssi zaakukoma mu kkubo, zirina okumalirizibwa n’olwekyo enkola y’okunoonya Ettoffaali ekyagenda mu maaso kubanga Kabaka ayitibwa mufumbya Gganda n'antabalirira batyabi- ensimbi zikyetaagisa.
Olukiiko luno lwetabiddwamu abakiise bangi ddala ne baminisita ba Kabaka nga lwakubiriziddwa, Sipiika Nelson Kawalya eyagambye nti embalirira eno abakiise basaanye okugenda n’ekiwandiiko kino, bwe banakomawo mu lukiiko luno basobole okugiyisa.
Bo abantu mu kibuga Kampala besombye bangi ddala.
Bya HANNINGTON NKALUBO, ERIA LUYIMBAZI NE CHRIS TEBANDEKE
OMUWENDO gw'abalwadde b'omusujja gwa Typhoid ogw'omu byenda] oguzinze Kampala n'emiriraano gweyongera buli lunaku.
Ku nkomerero ya wiiki ewedde abaakebeddwa ne basangibwa n'akawuka k'omusujja guno baweze 170 naye olwa Mmande we lwazibidde nga basoba mu 365.
Kino kitiisizza baddereeva, bakondakita, abasuubuzi n'abasaabaze ne bagamba nti wadde Gavumenti evuddeyo ku bulwadde buno naye tennakola kimala. Abalala balina okutya nti ebyokulya, okunywa n'ebifo bye bagendamu ebyobuyonjo tebinnaba kukyuka bikyali nga bwe bibadde era obulwadde bukyayinza okweyongera.
BADDEREEVA
Ssentebe wa baddereeva e Nakivubo, Mustafa Mayambala yagambye nti gavumenti egezezzaako okulwanyisa obulwadde naye tennakola kimala.
“twetaaga emisomo, mmotoka ya ambulensi okuba okumpi ne ppaaka era bwe kiba kisoboka n'abasawo babasembeze ku ppaaka zaffe balwanyise obulwadde buno.Kizuuse ng'abamu ku baddereeva tebaagala kugenda mu malwaliro era omulala yafudde eggulo,” Mayambala bwe yagambye.
wabula baddereeva bakyagenda mu maaso n'okulya emmere etambuzibwa mu ppaaka, ebibala ebitundibwa, okunywa amazzi agatambuzibwa mu bucupa. Obulwadde buno bwatandikira mu ppaaka ya takisi enkadde ne busaasaanira mu ppaaka endala okuli eya USAFI, Kisenyi, ppaaka empya, mu kizimbe kya Qualicel mu basuubuzi b'omu luggya lwa ppaaka ne mu butale naddala aka Nakasero ne St. Balikuddembe.
Baddereeva be baasooka okutegeera obulwadde buno era we baabumanyira nga bannaabwe bataano bubasse ate ng'abalala 30 bapooca.
Abamu ku baddereeva n'abasuubuzi baasooka kwerumaaluma nga balowooza nti bayinza bannaabwe be babaloga.
EKITONGOLE KYA KAMPALA CITY COUNCIL
Amyuka omwogezi wa KCCA, Robert Kalumba yagambye nti nga bakolagana ne minisitule y'ebyobulamu, basobodde okwanguyira obulwadde.
‘tutaddewo mmotoka ya ambulansi ku malwaliro ag'enjawulo naddala mu Kisenyi okuyamba abantu abafuna obuzibu. Tuyungudde abasawo abenjawulo okuwa abasangibwa n'akawuka k'obulwadde buno eddagala amangu ddala era bangi balifuna ne bawona,’ Kalumba bwe yagambye.
Yategeezezza nti balondoola nnyo ebyokulya n'okunywa ebitundibwa mu bifo omukolera abantu abangi naddala mu ppaaka za takisi n'obutale. Yagambye nti baludde nga bategeeza bannakampala okwegendereza ebyokunywa n'okulya mu Kampala naye nga tebawulira.
"ebifo bingi omuli kiyosiki tuzze tubiggala naye ng'abamu balowooza nti tubatulugunya kyokka nga tutangira mbeera ya bulwadde ebadde eyinza okugwawo,” Kalumba bwe yagambye.
ABASAABAZE
Ssentebe w'ekibiina ekirwanirira eddembe ly'abasaabaze ekya Passengers Protection association Badru Nyenje yatidde nti embeera y'obulwadde eyinza obutataliza basaabaze. Abamu ku basaabaze bava mu bitundu bya byalo nti bwe batuuka mu ppaaka nabo baagala okugula ebyokunywa n'okulya.
"Abakola ku mutindo batuyambe bakebere amazzi gonna ag'obucupa agatundibwa mu bifo byonna okwetoloola ppaaka n'obutale kubanga agasiga galabika mafu. Bangi bajingirira amazzi ne balowoozesa abaguzi nti malungi ate nga majama. Batuyambe bagakebere ate amalala kkampuni ezimu baziwere" Nyenje bwe yagambye.
AMALWALIRO GA KCCA
Abasawo abasinga babasindise mu ddwaaliro lya Kisenyi Health Centre.
Waliwo erya Kisugu. Naggulu. Kawaala , Kitebi. Kawempe ne Komamboga.
ABAFUDDE
Fred Kato eyali akolera ku siteegi y'e Luzira.
Jimmy Olando ku Ssembule siteegi.
Diriisa Ssemakula.
Meddie Mutebi ku Bweyogerere.
Jimmy Kijjambu ku paaka enkadde.
SITEEGI EZIKOSEDDWA
Bweyogerere, Luzira, Ssembuule, Kasubi, Namuwongo, Mengo , Nateete, Wakaliga, Nakulabye , Bwaise, Ntebe, Kamwokya, Kikono ne Makindye.
Omusawo ayogedde ku musujja guno
Dr. Jane Ruth Aceng Dayirekita w’ekitongole ekikola ku byobulamu ategeeza nti “omusujja gw’omu byenda buba bulwadde nga bwegaseemu omusujja naye nga guva ku buwuka obusirikitu obuyitibwa ‘Salmonella Tyhi’. Era buyinza okuva ku kawuka akasirikitu akatera okuleeta omusujja ogwamaanyi. Obuwuka buno buteekebwa mu mazzi oba mu mmere nga muntu yabusaasaanya mu bubi bwe.
Bukwata butya?
Obulwadde busaasaana nga buyita mu kulya emmere oba okunywa amazzi agalimu obubi. Kyandibadde kirungi abantu ne bajjanjabibwa mu bwangu okwewala okusaasaana.
Kiki gavumenti ky’esobodde okukolawo
Waliwo ttiimu y’abantu eteekeddwaawo KCCA wamu ne Minisitule y’ebyobulamu okudduukirira omulanga guno.
KCCA etaddewo ekifo eky’okufuniramu obujjanjabi ku ddwaaliro lya Kisenyi Health Center IV okukola ku balwadde abakakasiddwa nti babulina
. Era abalwadde abasinga bakolwako ne badda awaka era tebaweereddwa bitanda.
Ekitongole ekibunyisa eddagala ekya National Medical Stores (NMS) kitadde eddagala lyonna eryetaagisa mu kifo okusobola okukola ku balwadde mu bwangu.
Abasawo ku ddwaaliro lya Kisenyi Health Center IV baatendekeddwa okusobola okukola ku bateeberezebwa okuba abalwadde n’abakakasiddwa okuba abalwadde.
Gavumenti esaba abantu bonna okuteeka mu nkola bino wammanga;
Abantu bonna abalina obubonero bw’omusujja naye ng’eddagala ly’omusujja gw’ensiri teribawonya batuukirire eddwaaliro Kisenyi Health Center IV okufuna obujanjabi okusingawo.
Minisitule y’ebyobulamu eri mu kulaba embeera mu disitulikiti endala bwe kiba kyetaagisa bateekewo ekifo ekirala eky’obujjanjabi.
Abantu bonna basabibwa okukuuma obuyonjo okutangira okusaasaanya.
Abantu bonna balina okubeera abeegendereza okumanya ensibuko y’amazzi ge banywa n’ebyokunywa. Abantu bakubirizibwa okufumba amazzi ge banywa oba okugateekamu ‘water guard’, n’ebintu ebirala ebyakakasibw
okulongoosa amazzi
Abantu bakubirizibwa okwewala okulya emmere ennyogoga, enva endiirwa zirina okufumbibwa obulungi n’ebibala okubyoza ne bitukula bulungi n’amazzi amalungi.
Abasawo bakubirizibwa okutwala obulwadde bwa Typhoid ng’obumu ku bulwadde obusumbuwa abantu.
Ennamba z’essimu bbiri ziteekeddwawo okuloopa ensonga eno okuli 0794661095 oba 0794661128 mu KCCA.
Abantu bafuna batya obulwadde buno?
Typhoid musujja gwa mu byenda ogufunibwa oluvannyuma lw’okuywa amazzi oba okulya emmere erimu obuwuka oba enjama.
Abantu abalwadde ennyo basobola okubusaasaanya nga bugenda mu mazzi agaliraanyewo nga buyita mu bubi bwabwe obulimu obuwuka obungi.
Omuntu okulya emmere ennyogoga.
Okulya ebintu nga bijama.
Obubonero bw’omusujja gw’omu byenda
Obulwadde busobola okumala ebbanga lya wiiki 3-4 era ng’obubonero bwe buno;
•Obutayagala kulya
•Okulumwa omutwe
•Obulumi mu mubiri gwonna
•Omusujja nga guweza 104
•Obukoowu oba obunafu
•Embiro
•Okulumwa mu kifuba/ ekifuba
ky’omunda
•Obulumi mu lubuto
Bujjanjabibwa butya?
Obulwadde buno bujjanjabwa ne n’eddagala eritta obuwuka buno.
Waliwo n’eddagala erigema abo abatambula. Obujjanjabi bumala wakati wa wiiki bbiri n’omwezi era ng’omulwadde ayinza okusaasaanya wakati wa 50,000/- ne 300,000/- okusinziira ku ddwaaliri ly’aba agenzeemu.
Era emirimu gy’ekyalo n’abagenyi be abalabira wabweru wa nnyumba anti gy’asiiba. Nobala ssentebe wa Central zooni mu Ndeeba.
Twamuguddeko nga bali mu kaweefube wa kusena mazzi nga bagaggya mu nju ne famire ye.
Agamba nti abantu abatadde ebigoma ebitono mu mwala be baleetedde amazzi okwanjaala mu maka ge.
Bya Muwanga Kakooza
OKULONDA obukiiko bwa LC1 ne LC2 omwaka ogujja kuli mu lusuubo oluvannyuma lwa gavumenti okulemwa okussa mu bajeti y’akakiiko k’ebyokulonda ssente ezimala okukola omulimu guno.
Akakiiko k’ebyokulonda keetaaga obuwumbi 44 okutegeka okulonda kw’obukiiko bwa LC kyokka mu bajeti mulimu obuwumbi musanvu zokka!.
Ssentebe w’akakiiko ka palamenti ak’ebyamateeka, Steven Tashobya (mu katono) ye yategeezezza bino mu lipooti y’akakiiko ke ekakwata ku bajeti y’omwaka ogujja (2016/17) gye yayanjulidde akakiiko ka palamenti eggulo.
Yasabye wabeewo ekikolebwa okulaba nga gavumenti ewaayo ssente z’okutegeka okulonda kuno kuba ensimbi ezeetaagisa bwe zitaweebwayo eby’okulonda obukiiko bwa LC1 ne LC2 tebijja kusoboka.
Obukiiko bwa LC buludde nga tebukola kuba abamu ku baabuliko baafa, abalala ne bakyusa ebyalo ng’ate n’obuliwo kigambibwa nti bumenya mateeka kuba buli luvannyuma lwa myaka etaano waliwo okubaawo okulonda ku mitendera gyonna egya gavumenti. Kyokka bwo bumaze emyaka egisoba mu kkumi nga tebulondebwa.
Ebyo nga biri awo n’ensimbi obuwumbi 12 ez’okusasula emisaala gy’ababaka ba palamenti abapya 70 abagenda okwegatta ku palamenti egenda okulondebwa omwaka ogujja emisaala gyabwe tegiri mu bajeti. Palamenti empya egenda kubaamu ababaka 459. Eriwo erimu ababaka 265.
Gakyali mabaga wano e Buganda
facebook ya bazzukulubabuganda


text: Abaali muyimirizza okuyigga obululu ku bwa ssentebe bwebayalo kyekiseera muddemu mutalaage ebyalo nga munoonya obululu, oluvanyuma lwa kkooti enkulu okukkiriza akakiiko kebyokulonda okuttukiza enteeteeka z’okutegeka akalulu kano, anti oludda oluwaabi lukkaanyizza n’akakiiko ebweru wa kkooti Okulonda kwebyalo kwalina kubeerayo mu mwezi gwa gwa 11 naye newabaawo abantu abaaloopa okwali omusomesa James Tweheyo eyagamba nti ssinga okulonda kubaayo olwo abayizi n’abasomesa abaali bakola emirimu n’okusoma tebaalironze.


text:
Olwa leero lwa Kazooba,Bbalaza ennaku z’omwezi ziri 3rd omwezi guno ogwa Kasambula Ogw’omusanvu gwetwakatandika.
Ng’ennono z’akawaayiro kaffe kano ak’amakulu n’ennono y’erinnyalyo bweziri,buli ntandikwa ya mwezi twogera ku nnono y’erinnya ly’omwezi ogwo.
Omwezi guno gumanyiddwa nga Kasambula engeri okuva edda gyegwayakangamu omusana era Abaganda mwebaasambuliranga oba mwebaategekeranga aw’omusimba mu masimba agaddiriranga mu mwezi gw’omunaana.
Olw’omulimu guno ogwakolerwanga mu mwezi guno ogw’okusambula Omuganda yasalawo gutuumwe Kasambula.
Omusomi waffe jjukira nti Omuganda yatuumanga amannya okusinziira ku mirimu gyeyakolanga n’ekiseera mweyagikoleranga.
Bya Kizindo Lule
Olwa leero lwa Kazooba olwa Bbalaza,ennaku z’omwezi ziri amakumi 26th omwezi guno ogwa Ssebaaseka ogw’omukaaga.
Mu kawaayiro kaffe kano ak’Omumuli gw’eby’ennono leero tutunuulidde ennono y’erinnya lw’Olusozi Lubaga.
Olusozi luno kwe kwalinga Olubiri lw’Obwakabaka bwa Buganda olukulu nga lwabeerako emyaka egiwera.
Kabaka eyasembayo okubeera mu Luiri luno olwali ku lusozi Lubaga ye Kabaka Ndawula Nsobya ow’ekkumi n’omwenda eyafuga Obuganda wakati wa 1724-1734 weyakisiza Omukono.
Olwaba olwo ng’Olubiri luno lwakwata omuliro oluvannyuma lw’okukubwa eggulu era neruggwaawo lwonna.
Abawanuuzi baawanuuza ebiyinza okuba nga bye byaviirako Olubiri luno okukubwa eggulu era okukkakkana nga Kabaka alagidde basajjabe okuzzaawo Olubirirwe ku ntikko y’olusizi lwali luliraanye luno olw’e Mengo.
Oluvannyuma olusozi Lubaga lwaweebwa abasomi baluzimbeko ekiggwa kya Katonda nga bano baakulemberwamu Omufaransa Father Pierre Lourdel Monpel ne Brother Amans.
Bano be baakulemberamu abakkiririza mu nzikiriza y’Abaruumi/Romans abaakazibwako Abakatoliki nebatandika okubaga n’okusamba ettaka eryazimba ekerezia eyasooka okwo ssaako okusala e Ssubi eryagisereka.
Olw’Ekerezia okuzimbwa ku lusozi abaaluwalampanga nga baagala okulaba ekigenda mu maaso bwe baatuukangayo nga balaba nnene atenga omulimu ogutannakolebwa munene be baagamba nti ‘’Ooh gano gakyali mabaga’’.
Olw’ebigambo bino okuddinganwa ennyo abeeru baalowoozesebwa nti ob’olyawo lyerinnya ly’ekifo kino nabo nebatandika kugeegeenya ekyo okukkakkana nga kikaziddwako Lubaga.
Bya Kizindo Lule
Olwa leero lwa Mukasa Olw’okusatu ennaku z’omwezi ziri 21st omwezi guno ogwa Ssebaaseka Ogw’omukaaga.
Leero tutunuulidde ennono z’erinnya ly’Ow’essaza Bugerere erya Mugerere.
Ekitundu ky’essaza lino ekiriranye amabira ga Kyaggwe kyayitibwanga Bulondoganyi nga n’abakibeeramu bayitibwa Balondoganyi era Obugerere bwennyini bwafugibwanga omukulu eyayitibwanga Namuyonjo n’abantube ne bayitibwa Banyala.
Omuzira Semei Rwakirenzi Kakungulu ye yagaziya ennyo Obulondoganyi/Obugerere buno ng’amaze okulwanyisa Namuyonjo eyali afugayo ku lw’Omukama wa Bunyoro.
Erinnya Mugerere lyali lya Balangira ba Banyala ab’enda ya Namuyonjo mu Bukama bwa Bunyoro wabula oluvannyuma lyalondebwa okusigala nga ly’ery’ow’essaza eryo.
Bya Kizindo Lule
Olwa leero lwa Walumbe Olw’okubiri ennaku z’omwezi ziri 13th omwezi ogwa Ssebaaseka Ogw’omukaaga.
Olwa leero njagadde tuyige ku nnono y’erinnya Kimera ery’Abalangira.
Kimera omubereberye yali mutabani wa Mulangira Kalemeera eyawangangusibwa mu Bunyoro ng’ono gyeyamuzaalira mu muka Kabaka wa Bunyoro Winyi ow’enseenene Wannyana.
Ng’Obuganda bulakasidde tewali Kabaka oluvannyuma lwa Ccwa Nnabakka okubula bwasalawo okunona Omulangira eyayitibwanga Wakyama Kalemeera gweyazaalira e Bunyoro oluvannyuma eyatuumwa Kimera ajje asikire entebe y’abajjajjaabe.
Ono yanonwa abataka abawerako mu kiseera Ssebwana weyakuumiranga Nnamulondo.
Abamu ku bataka Omulangira ono beyajja nabo okuva e Bunyoro kwaliko Katumba eyafuuka Mugema,Makumbi eyafuuka Kayiira GaajuuleNsamba Lukonge owe Buwanda n’abalala.
Omulangira ono Obwakabaka yabuuliira Ganda n’akuba Embuga ku Masanafu era bweyava awo n’agenda azimba ku Lubaga.
Ono abe Bunyoro gyeyazaalirwa era gyeyakulira be baamwogerako nti Omulangira eyamera ku Buganda Kimera,okuva olwo n’akazibwako Kimera.
Ono ye Kabaka ayogerwako okusinga okuleeta kuno Abanyoro olw’okuzaalirwa mu Lubiri lwa Kabaka waayo.
Olwa leero lwa Kazooba olwa Bbalaza ennaku z’omwezi ziri amakumi 29th omwezi guno ogwa Muzigo ogw’okutaano.
Mu kawaayiro kaffe kano ak’Omumuli gw’eby’ennono njagadde leero tutunuulire ensengeka y’obudde bw’emisana n’amannya ge bwaweebwa Omuganda.
Okutandika n’essaawa emu okutuuka essatu ez’okumakya buba budde bw’amalima/Amakunsammimbi/obw’Amanywataba.
Ssaawa ssatu okutuuka ku ttaano ke tuyita Akalasamayanzi wano akasana wekatandikira era kano ke kaggyanga Amayanzi mu Ssanja mwegaabanga geekwese ne gatandika okubuuka.
Ssaawa Mukaaga lyetuyita ettuntu kubanga omusana mwegwatandikiranga okutuntumuka.
Ssaawa musanvu okutuuka ku munaana ze tuyita ez’amalya g’eby’emisana/ez’amagwamubibbo/ez’amasaabamanzaali olw’emmere n’ebyassava ebiba mu budde obwo.
Essaawa munaana okutuuka ssaawa kkumi lye ggandaalo buno bwabanga budde bwa kuwummuliramu oluvannyuma lw’okulya nebapiiya.
Ssaawa kkumi okutuusa kkumi n’emu gaabanga makola ga byaggulo n’ekkumi n’ebbiri neziba ez’amayingira g’enkoko.
Olwo essaawa emu akawungeezi gaabanga malya ga byaggulo era Omuganda olwamalirizanga eky’eggulo baddanga mu kufuma na kugera ngero omwabanga obubaka obugunjula emiti emito.
Olwa leero lwa Kiwanuka Olw’okuna ennaku z’omwezi ziri amakumi 25th omwezi guno ogwa Muzigo ogw’okutaano.
Ng’abaana baffe bwebali mu nnaku ezisembayo badde ku masomero nga n’abamu bazzeeyo ssabbiiti eno entanda eno egenda eri abazadde ng’ennono mu nkuza y’abaana.
Ssi kyannono abazadde okunenengana oba okuyomba ng’abaana balaba ssi nakindi nga bawulira.
Kino bwekibaawo abaana batawanyizibwannyo mu bwongo omuzungu kyayita Psychological torture nga beebuuza ku babiri taata ne maama ani mutuufu ani mukyamu era bakkiririze mu ani.
Ng’abaana baffe bwebadda ku masomero mu ggandaalo lino,abazadde mwewale okulumaganira mu nziza y’abaana ku masomero abaana baleme kugenda na kizibu kino ku bwongo kubanga kiyinza n’okubalemesa okuyiga obulungi.
Mu nkuza y’abaana ey’ennono abazadde tebasaanidde kulaga butakkanya bwabwe eri baana,woofiisi y’abazadde gyebeenenyeza ky’ekisenge gyebasengekera ensonga z’amaka sso ssi mu lujjudde wadde mu maaso g’abaana.
Bya Kizindo Lule
Olwa leero lwa Mukasa Olw’okusatu ennaku z’omwezi ziri 24th omwezi ogwa Muzigo Ogw’okutaano.
Olunaku lwajjo twatunuulidde ennono z’erinnya ly’omutala Buyinjabutoole ogusangibwa mu Ssaza lya Beene erye Ggomba.
Omutala omulala oguliranye Buyinjabutoole ye Mpenja, ka leero nagwo tugwogereko.
Omugabe Wasswa Balamaga Kabaka gweyatuma okulwanyisa abanyoro abaali mu kitundu kino aba abasiindiikirizza okumala ekiseera era ng’alaba kati atandise kunojjola banojjole yalagira basajjabe nti mutandike kuwenja bawenje wonna webeekukumye.
Wasswa Balamaga okuyisa ekiragiro kino yasinziira ku lusozi waggulu era basajjabe buli omu weyayitanga ng’agamba nti ‘’Mpenja banyoro’’.
Olusozi Balamaga kweyasinziira okulagira basajjabe okuwenja abanyoro lwerwatuumibwa Mpenja n’okutuusa olwa leero.
Bya Kizindo Lule
Olwa leero lwa Walumbe Olw’okubiri ennaku z’omwezi ziri amakumi 23rd omwezi ogwa Muzigo Ogw’okutaano.
Mu kawaayiro kaffe kano ak’Omumuli gw’eby’ennono njagadde olwa leero tumalirizeeyo ennono endala ezitambulira ku linnya lya Kitunzi atwala essaza lya Beene erye Gomba eryaweebwa Wasswa Balamaga ow’Entalaganya eyaligobamu abanyoro.
E Ggomba eriyo Omutala oguyitibwa Buyinjabutoole nga ku mutala guno akayinja kaakubirako ekigere ky’omwana w’Omugabe Wasswa Balamaga Kabaka gweyali atumyeyo okugoba abanyolo abo.
Abatabaazi/abalwanyi ba Balamaga kwe kwogera nga beewuunya nti’’Obuyinja bwetoola okukuba omwana w’omugabe’’! ne leero ekitundu kino kyonna kyakazibwako Buyinjabutoole era lyerinnya erimanyiddwa.
Omutala guno guliraanye omulala ogumanyiddwanga Mpenja era mu Ggomba.
Olwa leero lwa Kazooba/Bbalaza,ennaku z’omwezi ziri amakumi 22nd omwezi ogwa Muzigo Ogw’okutaano.
Mu kawaayiro kaffe ak’amakulu n’ennono y’erinnyalyo tutunuulidde ennono y’erinnya ly’Owessaza lya Beene erye Buyaga amanyiddwa nga Kyambalango.
Essaza lino lyali kitundu kya Bukama bwa Bunyoro nga Obuganda bwalifunira mu ntalo za Kabarega ne Mwanga II era lyatongozebwa mu 1896.
Ennono y’erinnya lino ekwataganyizibwa ne Kabaka Muteesa Walugembe bweyaggya essaza lya Mugema lino erya Buyaga ku Mugema Nkakaalukanyi n’aliwa Tebukozza omusajja Ow’olugave Ow’olugave ekitaasanyusa bataka.
Tebukozza bwayali afuga essaza lino Kabaka Muteesa Walugembe n’amuwa erinnya erya Kyambalango ng’ategeeaza nti amwambazza ekitiibwa ekinene eky’okufuga essaza lya Jjajja wa Buganda Mugema ekigeraageranyizibwa n’omukopi okwesiba eddiba ly’engo ssonga lyesibwa Kabaka yekka.
Mu kiseera nga Tebukozza afuga Buyaga Kabaka Muteesa yalwalannyo abawanuuzi ne bagamba nti obwo ‘Busobe’ obuvudde ku kuwa Omukopi essaza lya Mugema lino.
Kabaka bweyawulira ebyo n’aggya Tebukozza ku ntebe n’azzaako Mugema Nkakaalukanyi olwo Tebukozza n’aweebwa obwa Kimbugwe e Buruuli erinnya Kyambalango nerisigalira atwala Buyaga.


text:
Sing Along Lyrics
Nazaala 2018
by Ziza Bafana
View Ziza Bafana's Profile Download the MP3
Miserable Rarara Article boom!!! Ba ba ba baamubejjula NIC dancehall bwatyo bw’amukwekula Magical Town Bafana nze bwengibangula Maama tell me say a daughter story Yaŋŋambye okuvva edda ng’ali bwatyo Ku bisenge abasajja baamucunyiza okwo Mu bimwaanyi ennumba zimulumira eyo Nga bwadda ewaka omusanga akaabya kyejo Omukebera nga baamutaagula Ebisambi enkwagulo nga baamukwabula Agulubana mu kiro nga mwattu bamutigomya Awoza mpoomerwa nkoko eno baamusigula Abayaaye nga baamuwoomerwa Ah ng’ensujju mwattu baamubejjula Obuseerezi nga bwatyo bw’abutindira Baabo baabo ng’amataffaali nga bagatikkula Twabaguddeko Twabasanze Naswadde nnyo nazaala bwe yansanze Nga muwalawe obugoye bumwetimbye Talina nsonyi Nazaala yabiŋŋambye Naswadde nnyo nazaala twamusanze Bye yaŋŋambye mukwano byantabudde Nga muwalawe obugoye bumwetimbye Bu toothpicks nyini Nga mu curtain mwabutimbye Bw’onkwata mu kiwato you appetize me You give me a kiss you baptise me You buy mi a cell, you buy airtime A bad time stories about her she say all Twamukwatako mu kiro ng’akukuta n’empeke Kumbe yeegogaagoga abayaaye bamukubye tteke Kasambalyanda kumbe yayiga ne bi ffege Bwe yeekubyakubya ati omusanga yeekubye n’empeke Baamunaayizza Baamuzannyisa Baamudingisa Ab’e Bamunaanika Baamukanika, bwe baamuvumbika Bwe baalaba akumuuka tebaamusaasira Baamukanika, bwe baamuvumbika Bwe balaba alinga lumonde anti baamulya (lya lya lya) Baamubejjula nga muwogo anti baamulya Mu bibajjo Mu bibajjobajjo Twabaguddeko Twabasanze Naswadde nnyo nazaala bwe yansanze Nga muwalawe obugoye bumwetimbye Talina nsonyi Nazaala yabiŋŋambye Naswadde nnyo nazaala twamusanze Bye yaŋŋambye mukwano byantabudde Nga muwalawe obugoye bumwetimbye Bu toothpicks nyini Nga mu curtain mwabutimbye My in-law, amansa mansa her daughter That her daughter Alina amuwogodde ennyonta, eeh Nazaala wange mwattu asiiba annoonya Annyumize muwala we mbuno yalinga akuula She say she putting on a mini Sometimes gonna a bikini Gwe kubamu akafaananyi Mukaziwo mu Germany Mwegenderezze mu bwenzi diplomat Akalimi ke kajjude amasitaani Bw’omulyako afuuka biscuit Mwegendereze mukuwooma alinga chocolate Muwalawe bwe yazze emboozi zaamuweddeko Yasiriseewo mbiro enta nnya yatambuddewo Bwenamuguddeko ha mwattu kye yabaddeko Ky’ava akatutema nti bulijjo yenze amubuza otulo Twabaguddeko Twabasanze Naswadde nnyo nazaala bwe yansanze Nga muwalawe obugoye bumwetimbye Talina nsonyi Nazaala yabiŋŋambye Naswadde nnyo nazaala twamusanze Bye yaŋŋambye mukwano byantabudde Nga muwalawe obugoye bumwetimbye Bu toothpicks nyini Nga mu curtain mwabutimbye x2 D-Records new fashion new energy NIC the Universe production Bad bafana uganda Yabiŋŋambye Nazaala straighta Bafana Uganda we de de deya Boom bark Yaga mi deya Bad Bafana badder than everything Yah doh know God above Me Kill dem babe Ba ba ba, ba!


text:
Olunaku lw’Omukama XVII mu budde obw’Omwaka B
OLUNAKU LW’OMUKAMA 17 MU BW’OMWAKA B (29TH JULY 2018)
OLUYIMBA OLW’AMAYINGIRA Zab 67, 6 – 1. 36
Katonda ali mu kifo ekitukuvu, Katonda oyo alabira enju abasseekimu, y’oyo aliwa abantu be amaanyi n’obuzira.
ESSOMO I
Banaalya emigaati ne gifikkawo.
Bye tusoma mu kitabo ekyokubiri ekya Bassekabaka. (4, 42 – 44)
Mu nnaku ezo, omusajja omu yava e Baal-Salisa n’atwalira Elizeyo, musajja wa Katonda, omugaati gw’ebibala ebibereberye, emigaati gya sayiri amakumi abiri ko n’ebirimba by’engano ebibissi mu nsawo ye n’amugamba, nti: Wa abantu balye. Omuddu we kwe kumuddamu, nti: Eno emmere yenkana wa nsobole okugigabira abantu ekikumi ekiramba? Ye kwe kuddamu, nti: Wa abantu balye kubanga Omukama bw’agambye: Bonna bajja kulya, efikkirewo n’okufikkirawo! Awo n’agibawa ne balya era n’efikkirawo okusinziira ku kigambo ky’Omukama. Ebyo Omukama y’abyogera.
OLUYIMBA OLW’OKWEBUULIRIRA: Zab 144, 10 – 11. 15 – 16.17 – 18
EKIDDIBWAMU: Oyanjuluza ekikonde kyo n’otukkusa, ayi Mukama!
Ayi Mukama ebitonde byo byonna bikutende, n’abatuukirivu bo bakugulumize.* Boogere ku kitiibwa ky’obwakabaka bwo n’obuyinza bwo babwogereko. Ekidd.
Amaaso ga byonna gasuubira mu ggwe, naawe obiwa kye birya ng’obudde butuuse.* Oyanjuluza ekikonde kyo n’okkusa buli kiramu n’ebirungi byo. Ekidd.
Omukama mutuufu mu makubo ge gonna, era mutuukirivu mu mirimo gye gyonna.* Omukama abamukoowoola bonna abali kumpi, bonna abamukoowoolera ddala mu mazima. Ekidd.
ESSOMO II
Omubiri gumu, Omukama omu, okukkiriza kumu, batismu emu.
Bye tusoma mu bbaluwa Paulo Omutume gye yawandiikira ab’e Efezi. (4, 1 – 6).
Abooluganda, mbeegayiridde nnyo, nze ku Iw’Omukama muyisenga ng’abalondebwa nga mmwe bwe basaanye okuyisa. Mubeere beetowaze, batuufu, bagumiikiriza; nga mulekeragana olw’okwagalana. Mwefubirire okunyweza okussa ekimu okwa Mwoyo, mu ddembe eribasiba awamu. Mwenna nga bwe mwayitibwa mu kuyitibwa kwammwe, muli omubiri gumu n’omwoyo gumu: bye mukkiriza bye bimu, Batismu y’emu! Katonda y’omu, era ye Patri (Muzadde) wa byonna, asukkiridde mu byonna, abunye mu byonna, abeera mu ffenna. Ebyo Omukama y’abyogera.
OKWANIRIZA EVANJIRI
Alleluya. Atenderezebwe Kabaka ajja mu linnya ly’Omukama. Emirembe mu ggulu n’ekitiibwa waggulu eyo. Alleluya.
EVANJIRI
Baagabula abatudde nga bwe baayagala.
Ebigambo by’Evanjiri ya Mukama waffe Yezu Kristu ebivudde mu Yoanna. (6, 1 – 15)
Mu budde buli Yezu yagenda emitala w’ennyanja y’e Galilaaya, ye ya Tiberiadi, abantu bangi ne bamugoberera, kubanga baalaba ebyewuunyo bye yali akola ku balwadde. Yezu n’alinnya ku lusozi, n’atuula eyo wamu n’abayigirizwa be. Paska, olunaku olukulu olw’abayudaaya, yali kumpi. Yezu bwe yasitula amaaso n’alaba ng’abantu abazze w’ali bangi nnyo, n’agamba Filippo, nti: Tunaagula wa emigaati bano okubaliisa? Kyokka yakyogera kumugeza bugeza; ye yali amanyi ky’agenda okukola. Filippo n’amuddamu nti: ”Dinaari ebikumi ebibiri nazo tezandimaze kugula migaati buli muntu kufunako katundu!” Omu ku bayigirizwa be, ye Andrea muganda wa Simoni Petro, n’amugamba nti: Wano waliwo omulenzi alina emigaati etaano egya sayiri, n’ebyennyanja bibiri; naye ebyo bye biki ku bangi bati! Yezu n’agamba nti: Abantu mubatuuze ebibinja! Mu kifo ekyo mwalimu omuddo mungi, abasajja ne batuula; baali ng’enkumi ttaano. Awo Yezu n’atoola emigaati; bwe yamala okwebaza, n’agabira abaali batudde; n’ebyennyanja nabyo! Ne balya nga bwe baagala! Bwe baamala okukkuta, n’agamba abayigirizwa be nti: Mukungaanye obutundutundu obufisseewo, buleme kwonooneka; Ne bakungaanya, ne bajjuza ebisero kkumi na bibiri eby’obutundutundu obw’emigaati gya sayiri etaano obwasigalira nga bamaze okulya! Abantu bwe baalaba ekyamagero Yezu ky’akoze, ne bagamba nti: Ono ye Mulanzi ddala ow’okujja mu nsi! Yezu bwe yategeera nga bajja okumukwata bamufuule kabaka, n’addukira ate ku lusozi yekka. Ebyo Omukama y’abyogera.


text:
Alubbaati Ansitayini
Gakuweebwa Charles Muwanga !!Alubbaati Ansitayini(Albert Einstein).
Albert Einstein yali kakensa Munnassomabutonde (physicist) eyasooka okugereesa nti “buli kintu kusinziira” (everything is relative) era n'agamba nti :
(i)Okuva(motion) kusinziira ku busangiro (its position) bwa kintu n’obusangiro bw’omulabi.
(ii)Amasoboza(Energy) gasinziira ku nzitoya(mass)M
Ng’akkaatiriza endowooza ye ey’obusinziiro (relativity) , yayongera n’agereesa nti amasoboza nago gasinziira ku nzitoya (energy is also relative to the mass of an abject). Ekintu gye kikoma okubaamu enzitoya ennene(big mass) gye kikoma okubaamu amasoboza amatereke (potential energy) amangi.
Ekyo kye kiyitibwa Ekigereso kya Albert Einstein eky’Obusinziiro (Albert Einstein’s Theory of Relativity). Einstein yatondekawo ne nakyenkanyampuyi eraga ekigereeso kye.
Nakyenkanyampuyi ya albert Einstein ey’obusinziiro egamba nti:
"Amasoboza (energy) genkanankana Enzitoya (mass) nga okubisizzaamu emisinde gy’ekitangaala egya kyebiriga" (speed of light squared).
Waliwo abayivu Einstein be yatuukirira okubategeeza ku kigereeso kye kyokka ne bagezaako okumulemesa n’okumujja ku mulamwa n’alemerako ng’agamba nti “Its because of those who said no to me that I am doing it myself”.
Oluvannyuma kyazuulibwa nti ekigereeso kye kyali kituufu , abo abaali bamugyereegerera ne bafotooka.
Tovanga ku mulamwa kasita oba nga wekkirirzaamu olw'ekyo ky'Oliko !!!


text:
1Yosefu yeesuula ku ise nga bw'alira era yaamunhwegera. 2Yosefu yaalagira abagheereza be abayigha, okukaza omulambo gwa ise gulobe kuvunda. Abayigha baakola nga Yosefu bweyalagira. 3Baamala enaku amakumi ana nga bali kugukaza ekyo n'ekiseera kye baamalanga nga bali kukaza omulambo. Abamisiri baamala enaku nsanvu nga bamulira.
4Enaku edh'okulira bwe dhaawaaku, Yosefu yaakoba abakungu ba kyabazinga ati: “Mbeeghembye, munkobere kyabazinga, 5muti lata wange yandayiza ati, ‘Ndi kumpi kufa. Onziikanga mu magombe ge neesimira mu nsi Kanaani.’ Kale mpegaano nkweghembye, nganha nje nziike lata wange memale ndhire.”
6Kyabazinga yairamu ati: “Kale ja oziike lata wo nga bweyakulayiza.” 7Agho Yosefu yaaja okuziika ise, n'abagheereza ba kyabazinga boonaboona, n'abakungu ab'omu kisaagaati kya kyabazinga, n'abakungu abandi boonaboona ab'omu nsi Misiri. 8Era yaaja n'ab'omu ndhu ye boonaboona, ni baganda be, n'ab'omu ndhu ya lata we boonaboona. Abaana baibwe abato, n'entaama, n'embuzi, n'ente dhaibwe, ni byonka bye baaleka mu kiketezo ky'e Gosheni. 9Era ku baaja naye kwaliku n'abaali ku bigaali eby'omu lutalo, n'abaali bali kuvuga embalaasi; lyaba ikuukuubira inene inho.
10Bwe baatuuka mu kifo aghakubirwa engaano, eky'e Atadi e buvandhuba wa Yorudani, baakubira eyo empungu nhingi inho okumala ekiseera. Era Yosefu yaamala enaku musanvu ng'alira ise. 11Abantu abatyamye ab'omu Kanaani bwe baabona abantu abo, nga bali kulirira mu kifo aghakubirwa engaano eky'e Atadi, baakoba bati: “Abamisiri nga bali kulira inho amaziga!” Ekifo ekyo kye kyava kituumibwa eriina Abeli Miziraimu.
12Kale abaana ba Yakobo baakola nga mwene bweyabalagira. 13Baabbeeda omulambo gwe, baagutwala mu nsi Kanaani, baaguziika mu mpuku ey'omu nimiro ey'e Makipela e buvandhuba bwa Mamure. Empuku eyo Aburahamu yagigulira ghalala n'enimiro eyo ku Efuroni Omuhitti, ebenga ekifo eky'okuziikangamu.14Yosefu bweyamala okuziika ise, yairayo mu Misiri ni baganda be, ni boonaboona be yaja nabo okuziika ise.
Yosefu agumya baganda be
15Baganda ba Yosefu bwe baabona nga iseibwe amaze okufa, baakoba bati: “Tomanha Yosefu bw'atukyagha, ni yeesasuuza olw'ebibi bye twamukola!” 16Kale baatumira Yosefu obukwenda obukoba buti: “Iseife bweyali ng'akaali kufa, 17yatukoba tukusabe osonighe omusango n'ebibi bya baganda bo, kuba bye baakukola bibi inho. Mpegaano tukweghembye, tusonighe ebibi bye twakukola, ife abagheereza ba Katonda wa lata wo.” Yosefu yaalira amaziga bwe baamukoba ebyo.
18Agho baganda be era baidha, baamukubira amakiryaivu, baakoba bati: “Bona, tuli ghano, tuli bairu bo.” 19Aye Yosefu yaabakoba ati: “Mutatya, nze tighanga kweta mu kifo kya Katonda. 20Imwe mwayenda okunkola ekibi, aye Katonda yaayenda kiveemu ekirungi olw'okuwonia obulamu obw'abantu kamaala. Abantu abo bakaali balamu mpegaano, olw'ekyo ekyabaagho. 21Kale ni mutatya naire, ndidha kubalabiriranga imwe, n'abaana baimwe abato.” Yaabagumya atyo n'ebibono eby'ekisa.
Okufa kwa Yosefu
22Yosefu yaabanga mu Misiri ghalala n'ab'endhu ya ise, yaaghangaala emyaka kikumi na ikumi (110). 23Yaabona abaana n'abaidhukulu aba Efuraimu kamaala. Era yaalera ni ku baana ba Makiri mutabane wa Manasse. 24Agho Yosefu yaakoba baganda be ati: “Ndi kumpi okufa, aye Katonda taliroba kubalabirira n'okubatoola mu nsi eno, okubatwala mu nsi gye yalayirira Aburahamu, ni Isaaka, ni Yakobo.” 25Agho Yosefu yaalayiza abaana ba Isiraeli ng'akoba ati: “Mulayire muti Katonda bw'alibatoola mu nsi eno, mulitwala amagumba gange.” 26Kale ni, Yosefu yaafa ng'agheziiza emyaka egy'obukulu kikumi na ikumi (110). Baakaza omulambo gwe gulobe kuvunda, era baamuta mu sanduuku mu Misiri.


text:
Omuserikale wa poliisi afiiriddewo mbulaga n’abalala babiri nebavaawo n’ebisago eby’amanyi mu kabenje akagudde ku nkulungo eyabbulwamu erya Gaddafi ku luguudo olwakazibwako Kyabazinga mu kibuga Jinja nga mmotoka Lukululana Number ZC 9669 y’etomedde abantu ababadde batambulira ku pikipiki Number UDV 316V.Afudde ye Corporal Stella Angupalu n’abalutonze kubaddeko;Private Joseph Musisi ne Richard Kutosi.
Kivvuunuddwa Charles Kizindo
Photo Credit: WordPress.com
Omulamuzi James Eremye Mawanda owa kkooti ya Buganda Road wano mu Kampala ateewuluzza omukyala atasiba zikweya Dr Stella Nyanzi awerennemba n’egy’okuyita ku mikutu emiyungabantu n’amala amalako abantu abamu egya Nakakaawa nga ne Kabwejungira tamutalizza.
Dr Nyanzi ateereddwa ku kakalu ka kooti ka Bukadde 10 obw’obutaliiwo nga n’abamweyimiridde abataano balagiddwa buli omu okusasula akakalu ka Bukadde kkumi kkumi era obw’obutaliiwo.Omulamuzi Eremye Mawanda alagidde Dr Stella Nyanzi n’abamweyimiridde nti tebasaanidde kwogera kana na kataano ka musango guno mu mawulire.
Kivvuunuddwa Charles Kizindo
Bannamakerere abalumirirwa Ssettendekero ono ddaaki beekozeemu omulimu oguteekateeka emisinde emibunabyalo mwebagenderedde okukunganyiza ensimbi Obuwumbi 15 bwebaagala okweyambisa mu kuzimba Makerere University Students’ Centre.
Bano baagala ekifo kino okubeeramu kalonda yenna okwo kwossa ekisenge galikwoleka ekirituuzanga abantu abasukka mu nkumi ebbiri.Dr Nakayiwa Florence ow’eby’enteekateeka ategeezezza nti nteekateeka eno etuumiddwa ‘’Run for your campus’’ yaakubeerawo nga 14th omwezi guno.
Kivvuunuddwa Charles Kizindo
Photo Credit: Makerere University
Abadde Minister omubeezi ow’ensonga z’abakozi gyebuvuddeko eyawummuzibwamu mukamaawe Herbert Kabafunzaki byandyongera okumwonoonekera oluvannyuma lw’Omusigansimbi omulala okuvaayo ng’amuvunaana okumusiba okumala essaawa ttaano nnambirira ng’amulanga okugaana okumuwa ekyojamumiro kya Doola za America 5000 wano ku kitebe kya poliisi y’amasekkati ga Kampala.
Ekitebe kya South Korea kiwandiikidde omuwandiisi w’enkalakkalira mu ministry y’ensonga z’amawanga amalala okunonyereza ku bigambibwa nti munnansi waabwe Woo Junghoon yasibwa Kabafunzaki n’alagira obutamuta okutuusa ng’amuwadde ekyojamumiro.
Kivvuunuddwa Charles Kizindo
Photo Credit: BusinessGuideAfrica
Abazadde bakubiriziddwa okutuukiriza obuvunanyizibwa bwonna obw’ennyingo y’okutemera abaana baabwe omusingi gw’obulamu obulungi.
Bwayogeddeko naffe,Ssekamwa waministry y’eby’obulamu Vivian Nakaliika ategeezezza nti mu ssabbiiti eno ey’eby’okugemesa abaana okwetooloola ensi yonna abazadde basaanidde okugenda ku malwaliro gonna okwetooloola eggwanga bagemese abaana baabwe ebirwadde binnamutta newankubaddenga enteekateeka enkulu zatwaliddwa mu ttundutundu lya Busoga.
Kivvuunuddwa Charles Kizindo
Photo Credit: ruralreporters.com
Ministry y’eby’obulamu esambazze ebibadde byogerwa abataka mu district z’ettundutundu lya Karamoja ne Teso nti abamu ku batuuze baabwe abeewandiisa okufuna obutimba bw’ensiri tebaabufunye mu ggandaalo eriwedde ng’enteekateeka ya ministry bweyali.
Ssekamwa wa ministry eno Vivian Nakaliika ategeezezza nti abatuuze bonna abeewandiisa baafunye obutimba bwabwe ng’abagamba nti tebaafunye kyamazima tebeewandiisa.Kino kiddiridde abamu ku bataka mu district ya Pader okuvaayo nebavumirira ministry eno obutabategeerezaawo mu budde ku nnaku zebanaaweerwamu obutimba.
Kivvuunuddwa Charles Kizindo
Photo: NRS International
Poliisi e Masindi etandise okunonyereza ku nfa y’omusajja nneekoleragyange Charles Sseruganda agambibwa okufiira mu kidiba ekizungu ekiwugirwamu eky’ekifo ekisanyukirwamu eruuyi eyo ekya Country Inn mu kibuga Masindi.
Aduumira poliisi e Masindi JohnBosco Bakashaba ategeezezza nti batandise okunonyereza ku kiyinza okuba nga kye kyaviiriddeko omusajja ono abadde nnannyini Charles Enterprises okufiira mu swimming pool eyo mweyabbide nga waliwo n’abalala abawuzi musanvu.
Kivvuunuddwa Charles Kizindo
Photo: Red Pepper
Omukago gw’ebibiina by’obwannakyewa ebirwanyisa obulyake n’obukenuzi nga bali wamu n’ekibiina ekitaba bannamateeka ekya Uganda Law Society basabye Gov’t eyongeze emisaala gy’abakungu mu kitongole ekiramuzi n’okwongeza ku mutemwa gw’embalirira ogubaweebwa kyongere okubagondeza ku mirimu gyabwe.
Cissy Kagaba akulira omukago gw’ebibiina bino ategeezezza nti enguzi efumbekedde mu kitongole kino tekireseemu mpeereza nnungamu naye nga nnabe avudde ku nsako zaabwe kweveera.
Kivvuunuddwa Charles Kizindo
Poliisi eyungudde basajja baayo okwetooloola ebitundu by’eggwanga eby’enjawulo oluvannyuma lw’okufuna amawulire nti bannakibiina kya FDC bateekateeka okulemesa okulayira kw’omukulembeze w’eggwanga ng’ennaku z’omwezi 12th omwezi guno ogwa Muzigo Ogw’okutaano.
Amyuka Ssekamwa wa poliisi mu ggwanga Polly Namaye agambye nti nga poliisi ssibaakuganya nteekateeka eno kugenda mu maaso n’okusingira ddala abo abateekateeka okuva e Kabarole,Isingiro,Ntungamo,Kisoro,ne Kasese abateekateeka okujja e Kampala.
PHOTO: www.observer.ug
Omubaka wa Mityana North mu lukiiko lw’eggwanga olukulu Godfrey Kiwanda era ssentebe w’ababaka abaganda atongozza akakiiko k’ababaka banne amakumi 25 abagenda okuwenjeza omumyuka w’omukubiriza w’olukiiko lw’eggwanga Jacob Oulanya akalulu akanaamutuusa ku bukubiriza bw’olukiiko luno.
Bano okusinga kuliko ababaka abapya abaakalondebwa nga baakutandikira mu kumatiza kabondo k’ababaka bannakibiina kya NRM,baddeko bannabibiina by’ebyobufuzi ebirala olwo balyoke balabe abajja ku bwannamunigina.
Ekibinja kino kiriko ababaka abakiikirira abavubuka okuva mu masekkati g’eggwanga,ow’obukiikakkono n’ow’obugwanjuba.